
RESSOURCE  TIL  FAMILIEAFTEN 

Jeg  er  taknemlig  for  Liahona  (portugi- 
sisk) .  Hver  mandag  holder  jeg  familieaften 
med  min  seksårige  datter.  Vi  synger  en 
salme,  beder,  læser  en  tanke  fra  Mormons 
Bog  og  en  historie  fra  Lille  Liahona.  Når  jeg 
har  læst  historien,  forklarer  min  datter 
den,  og  jeg  forbløffes  af  hendes  indsigt.  Jeg 
ved,  at  Liahona  hjælper  hende  i  hendes 
åndelige  udvikling. 

Erica  Maria  Silva  Moreina, 
José  Walter  2.  Ward, 
Fortaleza  Sydstav  i  Brasilien 

RESSOURCE  TIL  HJÆLPEFORENINGEN 

Jeg  anvender  Liahona  (engelsk)  som 
kildemateriale  til  min  lektion  i 
Hjælpeforeningen  den  første  søndag  i 
måneden.  Det  er  en  stor  hjælp  for  mig, 
når  jeg  forbereder  lektionen.  Jeg  betragter 
Liahona  som  et  af  de  bedste  hjælpemidler 
til  fremførelsen  af  en  lektion. 

Christine  Odulio-Bornilla, 
Manila  l.  Ward, 
Pasay  Stav  i  Filippinerne 


RESSOURCE  TIL  PRIMARY 

Artiklerne  i  Liahona  (spansk)  har 
hjulpet  mig  til  at  få  større  kundskab  om 
Jesus  Kristus  og  en  større  forståelse  af 
evangeliets  sandheder.  Liahona  er  også  en 
hjælp  for  mig,  når  jeg  underviser  min 
primaryklasse.  Forslagene  til  fællestid  og  de 
øvrige  artikler  er  en  stor  hjælp,  for  de  giver 
mig  vejledning  med  hensyn  til  børnenes 
aktiviteter. 

Winstong  Raphael  Guevara  Gutiérrez, 
Batahola  Ward, 
Managua  Stav  i  Nicaragua 

VIDNESBYRD  OM  JESUS  KRISTUS  STYRKET 

Jeg  har  modtaget  Liahona  (spansk) 
gennem  flere  år  og  har  lært  at  værdsætte 
det  som  en  ven  i  min  ensomhed.  Det  er 
den  bedste  kommunikation,  vi  kan  have 
med  medlemmer  i  andre  dele  af  verden. 
Når  jeg  læser  deres  vidnesbyrd,  så  styrkes 
mit  eget  vidnesbyrd  om  Jesus  Kristus. 
Profeternes  og  apostlenes  råd  styrker  mig 
også  og  giver  mig  tro  og  håb. 

Ramona  Trevizo, 

Rio  Grande  (spansktalende)  Ward, 

Albuquerque  Syd  Stav  i  New  Mexico 

BUDSKAB  FRA  DET  FØRSTE  PRÆSIDENTSKAB 


ETIKETTER 


For  de  lærde  i 

templet  har  drengens 

ydre  etikette  måske 

givet  indtryk  af  et 

strålende  intellekt, 

men  i  hvert  fald  ikke 

»Guds  Søn  og  hele 

menneskehedens 

fremtidige  Forløser«. 


Præsident  Thomas  S.  Monson 

Første  rå  dg  iver  i  Det  Første  Præsidentskab 

Nationalgalleriet  på  Trafalgar  Square  i  London  i  England  er  i 
sandhed  et  af  de  største  kunstmuseer  i  hele  verden.  Galleriet 
fortæller  stolt  om  sit  værelse  med  billeder  af  Rembrandt  og 
sit  hjørne  af  museet  med  billeder  af  John  Constable.  Man  opmuntrer  alle  til 
at  se  Turners  mesterværker.  Besøgende  kommer  fra  hele  verden.  De  går  bort 
derfra  opløftede  og  inspirerede. 

Under  et  besøg  for  nylig  i  nationalgalleriet  blev  jeg  overrasket  over  at  se 
storslåede  portrætter  af  landskaber  uden  angivelse  af  kunsternes  navne  på  de 
mest  fremstående  pladser.  Så  fik  jeg  øje  på  et  stort  skilt  som  kom  med  denne 
forklaring: 

»Denne  udstilling  er  samlet  blandt  det  store  antal  malerier,  som  hænger  i 
et  ikke  særligt  besøgt  område  i  galleriet  nemlig  underetagen.  Udstillingen  har 
til  hensigt  at  opmuntre  de  besøgende  til  at  se  på  malerier  uden  at  bekymre  sig 
alt  for  meget  om,  hvem  der  har  malet  dem.  I  flere  tilfælde  ved  vi  det  ikke. 

Oplysningerne  på  billedteksterne  kan  ofte  halvt  ubevidst  påvirke  vores 
bedømmelse  af  dem,  og  man  har  ved  tekstningen  bevidst  lagt  vægt  på  at 

sætte  dem  i  anden  række  i  det  håb,  at  de  besøgende  kun 
vil  læse  oplysningerne,  efter  at  de  har  set  hvert  enkelt 
værk  og  selv  bedømt  det.« 

På  samme  måde  som  teksterne  til  billeder  er  nogle 
menneskers  ydre  ofte  misvisende.  Herren  sagde  til  en 
gruppe: 

»Ve  jer,  skriftkloge  og  farisæere,  I  hyklere!  I  ligner 
kalkede  grave;  udenpå  ser  de  smukke  ud,  men  indeni  er 
de  fulde  af  dødningeben  og  al  slags  urenhed. 

Således  ser  I  også  udenpå  retfærdige  ud  for  folk,  men 
indeni  er  I  fulde  af  hykleri  og  lovløshed.«1 

Der  findes  mange,  som  måske  udadtil  ser  fattige  ud, 
ser  ud  som  om  de  ingen  talenter  har,  og  som  om  de  er 
dømt  til  middelmådighed.  En  klassisk  tekst  stod  under  et 
billede  af  drengen  Abraham  Lincoln  stående  uden  for  sit 
ydmyge  fødested  -  en  enkel  bjælkehytte.  Ordene  lød: 
»Dårligt  boende,   dårligt   klædt  og  dårligt  bespist.« 


Uventet  og  uudtalt,   ikke   skrevet  var  den  virkelige 
etikette  på  denne  dreng:  »Bestemt  til  udødelig  ære.« 
Som  digteren  udtrykte  det: 

Ingen  ved,  hvad  en  dreng  er  værd, 
vi  kan  blot  vente  og  se. 
Men  hver  eneste  mand  på  et  ædelt  sted 
har  været  dreng  engang. 

På  et  andet  tidspunkt  og  langt  herfra  må  drengen 
Samuel  have  set  ud  som  enhver  anden  dreng  på  sin  egen 
alder,  da  han  arbejdede  for  Herren  sammen  med  Eli. 
Men  da  Samuel  lagde  sig  ned  for  at  sove  og  hørte 
Herrens  stemme,  der  kaldte  på  ham,  troede  Samuel  fejl- 
agtigt, at  det  var  den  gamle  Eli  som  kaldte,  og  han 
svarede:  »Her  er  jeg!«2  Imidlertid  fulgte  Samuel  Elis  råd, 
efter  at  Eli  havde  lyttet  til  drengens  beretning  og  fortalt 

ham,  at  den  kom  fra  Herren,  og  svarede  derefter  på 
Herrens  kald  med  dette  mindeværdige  svar:  »Tal,  din 
tjener  hører.«3  Bibelen  siger  derpå,  at  »Samuel  voksede 
op,  og  Herren  var  med  ham  . . . 

Og  hele  Israel  fra  Dan  til  Be'ersheba  forstod,  at  det 
var  betroet  Samuel  at  være  profet  for  Herren.«4 

Årene  gik,  som  de  gør  uden  ophør,  og  profetien  blev 
opfyldt,  da  en  ringe  stald  kom  til  at  huse  en  vugge  med 
et  nyfødt  barn.  Ingen  etikette  kunne  beskrive  denne 
begivenhed.  Ved  fødslen  af  dette  spædbarn  i  Betlehem 
opstod  der  en  stor  begavelse,  en  magt  der  var  stærkere 
end  våben,  og  en  rigdom  der  var  mere  varig  end  den 
romerske  kejsers  mønter.  Dette  barn,  der  blev  født  under 
så  primitive  forhold,  skulle  blive  »kongernes  konge  og 
herrernes  herre«5,  den  lovede  Messias,  nemlig  Jesus 
Kristus,  Guds  Søn. 

Som  dreng  »fandt  de  (Jesus)  i  templet,  hvor  han  sad 
midt  blandt  lærerne,  lyttede  til  dem  og  stillede  dem 
spørgsmål. 

Alle,  der  hørte  det,  undrede  sig  meget  over  hans 
indsigt  og  de  svar,  han  gav.«  Og  da  Josef  og  hans  mor  så 
ham,  »blev  de  slået  af  forundring.«6  For  de  lærde  i 
templet  har  drengens  ydre  etikette  måske  givet  indtryk  af 
et  strålende  intellekt,  men  i  hvert  fald  ikke  »Guds  Søn  og 
hele  menneskehedens  fremtidige  Forløser«. 

Profeten  Esajas'  messianske  ord  rummer  en  særlig 
betydning:  »Hans  skikkelse  havde  ingen  skønhed,  vi  så 
ham,  men  vi  brød  os  ikke  om  synet.«7 Det  var  den  forud- 
sagte beskrivelse  af  vor  Herre. 

Mattæus  fortæller  om  den  tilsyneladende  nødven- 
dighed af,  at  de  ugudelige  syndere,  som  stræbte  Herren 
efter  livet,  sammensvor  sig  med  forræderen  Judas, 
således  at  han  kunne  udpege  over  for  dem,  hvem  blandt 
apostlenes  gruppe  Jesus  var,  ham,  som  de  søgte  efter. 
Disse  isnende  ord  fra  den  hellige  skrift  plager  læseren: 

»Han,  som  forrådte  ham,  havde  aftalt  et  tegn  med 
dem  og  sagt:  Det  er  ham,  som  jeg  kysser;  grib  ham! 

Han  gik  straks  hen  til  Jesus,  hilste  ham  med  et 
>  Rabbi  !<  og  kyssede  ham. 


Jesus  sagde  til  ham:  >Min  ven,  nu  har  du  gjort  dit.<  Da 
kom  de  hen  og  lagde  hånd  på  Jesus  og  greb  ham.«8 

Forræderens  kys  var  den  etikette,  som  havde  identifi- 
ceret Mesteren.  Judas  bar  nu  sin  egen  etikette,  der  bestod 
i  en  uundgåelig  skam  og  foragt. 

Af  og  til  har  byer  og  nationer  særlige  etiketter.  Det 
havde  en  kold  og  meget  gammel  by  i  det  østlige  Canada. 
Missionærerne  kaldte  den  for  >hårdhjertede  Kingston<. 
Der  havde  kun  været  en  omvendt  til  kirken  i  seks  år,  selv 
om  missionærerne  havde  arbejdet  der  i  hele  denne 
periode.  Der  var  ingen,  som  døbte  i  Kingston.  Bare  spørg 
enhver  missionær  som  har  arbejdet  der.  Tiden  i  Kingston 
blev  afkrydset  på  kalenderen  som  dage  i  fængsel.  Det 
man  tænkte  mest  på  som  missionær,  ja  selv  i  sine 
drømme,  var  at  blive  flyttet  til  et  andet  sted  -  et  hvilket 
som  helst  sted. 

Mens  jeg  bad  og  overvejede  dette  sørgelige  dilemma, 
fordi  mit  ansvar  som  missionspræsident  på  det  tidspunkt 
krævede,  at  jeg  bad  og  overvejede  sådanne  ting,  gjorde 
min  hustru  mig  opmærksom  på  et  uddrag  fra  bogen  A 
Child's  Story  of  The  Prophet  Brigham  Young.  Hun  læste 
højt,  at  Brigham  Young  (1801-1877)  kom  til  Kingston  i 
Ontario  på  en  kold  og  snefuld  dag.  Han  arbejdede  der  i 
omkring  30  dage  og  døbte  45  mennesker.9  Her  var  svaret. 
Hvis  missionæren  Brigham  Young  kunne  få  denne  høst, 
så  kunne  missionærerne  også  i  dag. 

Uden  at  komme  med  nogen  forklaring  trak  jeg  missio- 
nærerne tilbage  fra  Kingston,  således  at  denne  nederla- 
gets onde  cirkel  kunne  blive  brudt.  Derpå  lod  jeg 
omhyggeligt  følgende  rygte  blive  spredt:  »Der  vil  snart 
blive  åbnet  en  ny  by  for  missionering,  ja,  den  by  hvor 
Brigham  Young  missionerede  og  døbte  45  mennesker  på 
30  dage.«  Missionærerne  spekulerede  på,  hvor  det  kunne 
være.  I  deres  ugentlige  breve  bad  de  indtrængende  om  at 
blive  flyttet  til  dette  jordiske  paradis.  Der  gik  nu  noget 
længere  tid.  Derpå  blev  fire  missionærer  omhyggeligt 
udvalgt  til  denne  store  opgave  -  to  af  dem  var  nye,  og  to 
af  dem  var  erfarne.  Medlemmerne  i  den  lille  gren  lovede 
at  støtte.  Missionærerne  lovede  at  give  deres  liv  for 

sagen.  Herren  ærede  begge  løfter. 

I  løbet  af  tre  måneder  blev  Kingston  den  mest  produk- 
tive by  i  den  canadiske  mission.  De  grå  limstensbygninger 
var  stadigvæk  de  samme,  byen  lignede  stadigvæk  sig  selv, 
og  befolkningen  havde  ikke  ændret  sig.  Det,  der  havde 
ændret  sig,  var  indstillingen.  Tvivlens  etikette  havde 
givet  efter  for  troens  etikette. 

Grenspræsidenten  i  kirken  i  Kingston  gren  havde  sin 
helt  egen  etikette.  Gustav  Wacker  var  emigrant  fra 
Tyskland.  Han  talte  engelsk  med  en  stærk  accent.  Han 
havde  aldrig  ejet  en  bil,  endsige  kørt  i  en.  Han  arbejdede 
som  barber.  Højdepunktet  på  hans  dag  var,  når  han 
havde  det  privilegium  at  klippe  en  missionærs  hår.  Han 
ville  aldrig  tage  mod  betaling,  men  stak  snarere  hånden  i 
sin  lomme  og  gav  missionærerne  alle  sine  drikkepenge  for 
den  dag.  Hvis  det  regnede,  som  det  så  ofte  gør  i  Kingston, 
så  ringede  præsident  Wacker  efter  en  taxi  og  sendte 
missionærerne  til  deres  lejlighed  i  taxi,  mens  han  selv  ved 
dagens  afslutning  låste  den  lille  forretning  og  gik  hjem  i 
den  silende  regn. 

Jeg  mødte  først  Gustav  Wacker,  da  jeg  lagde  mærke  til, 
at  den  tiende,  som  han  betalte,  var  langt  over  det,  han 
kunne  forvente  at  tjene.  Mine  anstrengelser  for  at 
forklare,  at  Herren  ikke  kræver  mere  end  ti  procent  som 
tiende,  lyttede  han  til,  men  han  blev  ikke  overbevist.  Han 
svarede  simpelthen,  at  han  elskede  at  betale  alt,  hvad  han 


kunne,  til  Herren.  Det  nærmede  sig 
halvdelen  af  hans  indkomst.  Hans 
kære  hustru  havde  det  på  nøjagtig 
samme  måde.  Deres  enestående 
måde  at  betale  tiende  på,  fortsatte 
lige  indtil  de  blev  pensioneret. 

Gustav  og  Margarete  Wacker 
havde  skabt  et  hjem,  som  var  en 
himmel.  De  blev  ikke  velsignet  med 
børn,  men  var  mor  og  far  for  mange 
besøgende  i  kirken.  En  højtstående 
og  lærd  leder  fra  Ottawa  sagde  til 
mig:  »Jeg  kan  godt  lide  at  besøge 
præsident  Wacker.  Jeg  går  derfra  fornyet  i  ånden  og 
besluttet  på  for  evigt  at  leve  nær  til  Herren.« 

Ærede  vor  himmelske  Fader  en  sådan  vedvarende 
tro?  Grenen  voksede.  Medlemstallet  oversteg,  hvad  der 
kunne  være  i  den  lejede  sal,  og  grenen  flyttede  ind  i  en 
ny  og  dejlig  kirkebygning,  som  var  deres  egen.  Præsident 
og  søster  Wacker  fik  deres  bønner  besvaret  ved  at  udføre 
en  mission  i  deres  fædreland,  Tyskland,  og  senere  en 
tempelmission  i  det  vidunderlige  tempel  i  Washington, 
D.C.  For  tre  måneder  siden  sluttede  Gustav  Wackers 
jordiske  mission,  da  han  døde  fredeligt  i  sin  evige  ledsa- 
gers kærlige  arme.  Der  findes  kun  én  etikette,  som  passer 
sig  for  en  så  lydig  og  trofast  tjener:  »Dem,  der  ærer  mig, 
vil  jeg  ære.«10 

En  anden  etikette,  som  ofte  ses,  og  som  bæres  modvil- 
ligt, lyder:  »Handicappet«. 

For  en  del  år  siden  fortalte  præsident  Spencer  W 
Kimball  (1895-1985)  præsident  Gordon  B.  Hinckley, 
ældste  Bruce  R.  McConkie  og  mig  om  en  oplevelse,  som 
han  havde  i  forbindelse  med  kaldelsen  af  en  patriark  i 
Shreveport  Stav  i  Louisiana.  Præsident  Kimball  beskrev, 
hvordan  han  interviewede,  søgte  og  bad,  således  at  han 
kunne  lære  Herrens  vilje  at  kende  vedrørende  denne 
kaldelse.  Af  én  eller  anden  årsag  var  ingen  af  de  fore- 
slåede kandidater  den  rette  mand  til  denne  opgave  på 
dette  tidspunkt. 

Dagen  gik.  Aftenmøderne  begyndte.  Pludselig  vendte 
præsident  Kimball  sig  mod  stavspræsidenten  og  bad  ham 
om  at  fortælle,  hvem  en  bestemt  mand,  som  sad  et  godt 
stykke  nede  i  kirkebygningen,  var.  Stavspræsidenten 
svarede,  at  det  var  James  Womack,  hvortil  præsident 
Kimball  sagde:  »Han  er  den  mand,  som  Herren  har  udvalgt 
til  at  være  din  stavspatriark.  Vil  du  sørge  for,  at  han  mødes 
med  mig  i  højrådsværelset  umiddelbart  efter  mødet?« 

Stavspræsident  Charles  Cagle  var  overrasket,  for 
James  Womack  bar  ikke  etiketten  som  en  typisk  mand. 
Han  havde  fået  nogle  frygtelige  skader  under  kamp  i  2. 
verdenskrig.  Han  havde  mistet  begge  sine  hænder  og  en 
arm,  det  meste  af  sit  syn  og  en  del  af  sin  hørelse.  Ingen 
ønskede  at  acceptere  ham  som  student  på  det  juridiske 
fakultet,  da  han  vendte  tilbage,  og  alligevel  blev  han  nr. 
tre  i  sin  klasse  i  Louisiana  State  University.  James 
Womack  nægtede  ganske  enkelt  at  bære  etiketten 
»handicappet«. 

Den  aften,  da  præsident  Kimball  mødtes  med  bror 
Womack  og  fortalte  ham,  at  Herren  havde  udpeget  ham 
til  at  være  patriarken,  var  der  en  langvarig  stilhed  i 
værelset.  Derpå  sagde  broder  Womack:  »Præsident 
Kimball,  så  vidt  jeg  forstår,  skal  en  patriark  lægge  sine 
hænder  på  hovedet  af  den  person,  som  han  velsigner. 
Som  du  kan  se,  så  har  jeg  ingen  hænder,  jeg  kan  lægge  på 
hovedet  af  nogen. « 

Bror  Kimball  bad  på  sin  venlige  og  tålmodige 
måde  broder  Womack  om  at  gå  om  bag  ved  den  stol, 
han  sad  på.  Han  sagde  derpå:  »Bror  Womack,  læn 
dig  nu  frem,  og  se  om  dine  armstumper  kan  nå  mit 
hoved.«  Til  broder  Womacks  store  glæde  nåede  de 
broder  Kimball  og  han  udbrød:  »Jeg  kan  nå  dig!  Jeg  kan 
nå  dig!« 

»Selvfølgelig  kan  du  nå  mig,«  svarede  bror  Kimball. 
»Og  hvis  du  kan  nå  mig,  kan  du  nå  enhver,  som  du  skal 
velsigne.  Jeg  er  nok  det  mindste  menneske,  som  du 
nogen  sinde  kommer  til  at  stå  over  for.« 

Præsident  Kimball  fortalte,  at  da  James  Womacks 
navn    blev    fremlagt    ved    stavskonferencen,    »skød 


medlemmernes  hænder  begejstret  op  for  at  støtte 
forslaget«. 

Herrens  ord  til  profeten  Samuel  på  det  tidspunkt, 
hvor  David  var  blevet  udpeget  som  en  fremtidig  konge 
for  Israel,  udgjorde  en  passende  etikette  for  lejligheden. 
Det  er  i  sandhed,  hvad  hvert  eneste  trofast  medlem 
tænkte:  »Mennesker  ser  på  det,  de  har  for  deres  øjne, 
men  Herren  ser  på  hjertet.«11 

Som  en  gylden  tråd  der  er  vævet  ind  i  livets  tæppe,  er 
budskabet  på  den  etikette,  som  et  ydmygt  hjerte  har.  Det 
var  karakteristisk  for  drengen  Samuel,  det  karakterise- 
rede Jesu  oplevelser,  det  karakteriserede  Gustav  Wackers 
vidnesbyrd  og  markerede  James  Womacks  kaldelse.  Må 
denne  etikette  for  altid  være  sand  for  hver  eneste  af  os: 
»Herre,  her  er  jeg!«  □ 

NOTER 

1.  Matt  23:27-28. 

2.  1  Sam  3:4. 

3.  1  Sam  3:10. 

4.  1  Sam  3: 19-20. 

5.  1  Tim  6:15. 

6.  Luk  2:46-48;  se  JSO  Luk  2:46. 

7.  Es  53:2. 

8.  Matt  26:48-50. 

9.  Se  Deta  Petersen  Neely  og  Nathan  Glen  Neely,  A  Child's 
Story  ofthe  Prophet  Brigham  Young,  1959,  s.  36. 

10.  Se  1  Sam  2:30. 

11.  1  Sam  16:7. 


FORSLAG  TIL  SAMTALEEMNER  FOR  HJEMMELÆRERNE 

1.  Vore  handlinger,  holdninger  og  ord  er  som  etiketter, 
som  andre  dømmer  os  udfra. 

2.  Vi  skal  passe  på  ikke  »udenpå  (at  se)  retfærdige  ud«, 
mens  vi  indvendig  er  »fulde  af  hykleri  og  lovløshed« 
(Matt  23:28). 

3.  Mange  profeter  og  andre  af  Herrens  disciple  er 
blevet  fejlbedømt  af  andre  på  grund  af  deres  ydre. 

4.  Skønt  andre  ser  på  det  ydre,  så  ser  Herren  på  hjertet 
(se  1  Sam  16:7). 

5.  Vi  bør  stræbe  efter  at  bære  etiketten:  »Herre,  her 
er  jeg!« 

»BED  FOR  DINE 
FJENDER« 


Yessika  Delfin  Salinas 


Bjergprædikenen  lærte  Jesus  os  at  bede  for  vore  fjender.  I 
dag  har  vore  kirkeledere  ofte  rådet  os  til  at  gøre  det  samme, 
når  vi  nærer  dårlige  følelser  mod  andre.« 
Denne  korte  udtalelse  har  jeg  grundet  over  i  årevis. 
Da  jeg  var  15  år  gammel,  så  jeg  den  i  det  første  nummer 
af  Liahona,  som  jeg  nogensinde  læste.  Navnet  på  artiklen 
var  »Velsign  Kathy«  (se  Stjernen,  september  1990,  s.  44). 
Jeg  husker  stadig  artiklen,  fordi  den  spillede  en  stor  rolle 
i  min  omvendelse  til  Jesu  Kristi  Kirke  af  Sidste  Dages 
Hellige. 

Da  jeg  gik  i  skole,  blev  tre  af  mine  venner  og  jeg  bort- 
vist fra  skolen  i  en  uge.  Den  gang  havde  jeg  en  veninde, 
som  hed  Isabel,  som  jeg  længe  havde  betragtet  som  en  af 
mine  bedste  venner.  Men  nu  var  hun  blevet  min  værste 
fjende  og  den,  som  jeg  holdt  ansvarlig  for  alle  de 
problemer,  som  Mukuy,  Janet,  Juana  og  jeg  havde.  Det 
hele  begyndte,  da  Isabel  spredte  rygter  om  os  bag  vores 
ryg.  Hun  rakkede  ned  på  os  og  sagde  grimme  ting  om  mig 
og  mine  venner. 

På  grund  af  hendes  forræderi  og  vores  reaktion  på  det, 
skændtes  og  sloges  vi  altid.  Lærerne  på  skolen  i  Lerdo  de 
Tejada  i  Mexico  måtte  konstant  kalde  os  til  orden.  Til 
sidst  blev  det  så  slemt,  at  vi  blev  straffet  med  fem  dages 
bortvisning. 

I  løbet  af  de  fem  dage  kunne  jeg  ikke  lade  være  med 


L   i   A 


at  tænke  på,  hvordan  Isabel  havde  behandlet  os,  og  på, 
at  det  var  hende  skyld,  at  det  var  gået  os  sådan.  Mens  jeg 
tænkte  på,  hvor  dybt  hun  havde  såret  mig,  følte  jeg 
inderlig  vrede  og  foragt  for  hende. 

En  eftermiddag  bestemte  jeg  mig  for  at  besøge  min 
veninde  Rosi.  Rosi  var  for  nylig  blevet  døbt  som  medlem 
af  en  kirke,  jeg  kendte  som  mormonkirken.  I  længere  tid 
havde  hun  inviteret  mig  hjem,  så  vi  kunne  snakke  om 
det,  hun  troede  på.  Hun  havde  endda  læst  for  mig  fra  en 
bog,  som  hun  kaldte  Mormons  Bog. 

Denne  gang  opfordrede  Rosi  mig  til  at  gå  i  kirke  med 
hende,  og  jeg  følte  et  oprigtigt  ønske  om  at  lære  mere. 
Hun  gav  mig  et  eksemplar  af  Liahona  (spansk),  og  jeg 
lovede  hende,  at  jeg  ville  give  mig  tid  til  at  læse  det. 

Men  jeg  læste  ikke  bladet  før  nogle  dage  senere. 
Mine  tanker  var  alt  for  optaget  af  den  vrede,  jeg 
nærede  mod  Isabel.  Da  jeg  endelig  begyndte,  bladrede 
jeg  gennem  bladet  og  fandt  en  artikel,  som  fangede  min 
opmærksomhed.  Artiklen  handlede  om  en  pige  på  min 
egen  alder,  som  havde  oplevet  noget,  der  mindede  om 
det,  jeg  havde  været  igennem  med  Isabel.  Hun  følte 
samme  had  og  bitterhed.  Den  eneste  forskel  på  mig  og 
den  pige  var,  at  jeg  var  sikker  på,  at  jeg  ikke  kunne  gøre 
det,  som  hun  gjorde.  Jeg  troede  ikke,  at  jeg  nogensinde 
ville  holde  op  med  at  føle  vrede  mod  Isabel.  Jeg  troede 

Jeg  havde  længe 
betragtet  Isabel  som  en 
af  mine  bedste  veninder, 
men  nu  var  hun  blevet 
min  værste  fjende.  Det 
hele  begyndte,  da  hun 
spredte  rygter  om  mig 
og  mine  venner  og 
rakkede  ned  på  os. 

aldrig,  at  jeg  ville  kunne  tilgive  hende.  Og  jeg  ville 
aldrig  kunne  bede  for  min  fjende,  sådan  som  artiklens 
forfatter  havde  gjort. 

Jeg  blev  ved  med  at  tænke  på  artiklen  i  Liahona.  Det 
virkede  meget  underligt,  at  jeg  skulle  finde  en  historie  om 
noget,  der  mindede  så  meget  om  min  egen  situation.  Det 
faldt  mig  aldrig  ind  at  prøve  at  bede  for  min  fjende.  Det 
hjalp  måske  nok  den  pige,  men  jeg  var  sikker  på,  at  det 
ikke  ville  hjælpe  mig.  Mine  følelser  ville  ikke  ændre  sig. 

Den  følgende  søndag  gik  jeg  i  kirke  sammen  med  Rosi. 
Det  var  næsten  lykkedes  mig  ikke  at  tænke  på  artiklen 
mere.  Men  da  jeg  lyttede  til  talerne  ved  nadvermødet, 
kom  jeg  til  at  tænke  endnu  dybere  over  den.  Resten  af 
den  dag  var  det  umuligt  for  mig  at  holde  op  med  at  tænke 
på  den.  Bed  for  dine  fjender,  genlød  det  i  mine  tanker. 

Uden  at  tænke  over  det  begyndte  jeg  at  bede  den 
søndag  aften.  Jeg  bad,  sådan  som  pigen  i  artiklen  havde 
gjort  -  sådan  som  Jesus  havde  lært  os  i  Bjergprædikenen. 
Jeg  bad  for  Isabel,  og  for  hvert  ord,  jeg  udtalte,  syntes  mit 
hjerte  at  banke  højere,  og  jeg  kunne  ikke  holde  tårerne 
tilbage. 

Uden  at  tænke  over  det  begyndte 
jeg  at  bede  for  Isabel  den  søndag 
aften.  Da  jeg  så  hende  næste 
morgen,  så  jeg  ikke  længere  en 
fjende  i  hende. 

Da  jeg  var  færdig  med  at  bede,  var 
jeg  forbløffet  over  det,  som  jeg  havde 
gjort.  Men  jeg  var  også  sikker  på,  at 
når  jeg  så  Isabel  den  følgende  dag, 
ville  jeg  stadig  hade  hende  og  have  glemt,  hvad  jeg  bad 
om  denne  aften.  Mine  følelser  ville  ikke  have  ændret  sig. 

Da  jeg  vendte  tilbage  til  skolen  om  mandagen, 
ventede  mine  venner  på  mig  uden  for  porten,  så  vi  kunne 
planlægge  vores  hævn.  Vi  måtte  gøre  noget  for  at  såre 
Isabel  og  gøre  hende  lige  så  ked  af  det,  som  hun  havde 
gjort  os.  Hun  skulle  have  en  lærestreg. 

Men  da  jeg  så  Isabel  den  morgen,  så  jeg  ikke  længere 
en  fjende  i  hende.  Jeg  så  ikke  længere  et  menneske,  som 
jeg  hadede.  I  stedet  så  jeg  min  gamle  ven.  Og  jeg  så  mig 
selv  bede  aftenen  før.  Med  tårer  i  øjnene  tænkte  jeg: 
Hvordan  kan  jeg  overveje  at  såre  hende,  når  jeg  i  aftes  bad 
Gud  om  at  velsigne  hende?  Og  jeg  indså,  at  det  var  mig,  der 
havde  fået  en  lærestreg.  Jeg  havde  personligt  erfaret 
visdommen  i  opfordringen  til  at  bede  for  vore  fjender. 

Isabel  og  jeg  blev  veninder  igen,  som  vi  havde  været 
det  før.  Min  himmelske  Fader  besvarede  min  bøn  og  hjalp 
mig  til  at  ændre  på  bitterheden  og  hadet  i  mit  hjerte. 
Han  hjalp  mig  med  at  forvandle  de  følelser  til  kærlighed. 

Det  har  altid  været  en  særlig  oplevelse  for  mig.  Det 
var  sådan,  at  Jesu  Kristi  evangelium  kom  ind  i  mit  liv.  □ 

VÆLG  DET  RETTE 


Følg  mig 


»og  gør  de  ting,  som  I  har  set  mig  gøre< 

(2Nephi31:12). 


Efterfølgelse  er  den  mest 
oprigtige  form  for  tilbedelse. 

(Se  2  Mos  20:4-6;  3  Nephi  27:27; 
L&P  20:17-19). 

I  og  jeg  må  gøre  alt,  hvad  vi  kan,  for  at  sikre  os,  at  ethvert  medlem 
af  Kirken  bliver  draget  ind  i  fællesskabet  og  nyder  alle  de  velsignelser, 
som  evangeliet  kan  byde  på. 

MEDLEMMER 
ER  NØGLEN 


Ældste  M.  Russell  Ballard 

De  Tolv  Apostles  Kvorum 


Det  er  min  hensigt  at  give  nogle  råd  om, 
hvordan  vi  fremmer  medlemmernes  og  missio- 
nærernes fællesindsats  i  vores  stave  og  ward. 
(Henvisninger  til  stave  og  ward  gælder  også  for  missi- 
oner, distrikter  og  grene) .  Da  I  alle  har  en  vis  indflydelse 
i  forbindelse  med  at  opbygge  og  styrke  jeres  lokale 
enheder,  vil  jeg  gerne  have,  at  I  forestiller  jer  fremtiden 
for  jeres  ward  og  stav.  Hvordan  vil  I  gerne  have,  at  jeres 
ward  eller  stav  skal  være  om  to  eller  tre  år  fra  nu  af?  Vil 
I  gerne  se  nogle  af  jeres  mindre  aktive  venner  og  slægt- 
ninge tjene  som  lærere  i  Søndagsskolen  eller  som 
ældsternes  kvorumspræsident  eller  hjælpeforenings- 
præsidentinde?  Hvad  vil  de,  der  er  ny  omvendte  i  dag, 
være  beskæftiget  med?  Hvad  med  jeres  venner  og 
naboer,  som  ikke  er  medlemmer?  Kan  I  forestille  jer 
nogle  af  dem  tilbede  sammen  med  jer  til  nadvermødet  og 
den  store  glæde,  som  I  vil  opleve,  når  de  deltager  med 
jer  og  medlemmerne  i  jeres  ward? 

Hvordan  fremtiden  vil  se  ud  i  jeres  ward  og  stav,  vil 


Vore  undersøgelser  har  vist,  at  medlemmer  udfylder 
tre  afgørende  roller  eller  funktioner  i  forbindelse 
med  omvendelse,  fastholdelse  og  reaktivering.  De  er: 
(1 )  som  eksempler,  (2)  med  uformel  undervisning  og 
(3)  med  at  integrere. 

afhænge  af  effektiviteten  af  jeres  samlede  indsats  for  at 
gøre  Kirken  til  et  åndeligt  berigende,  solidt  samfund  af 
hellige.  Ingen  ønsker  at  forestille  sig  en  fremtid,  hvor  de 
mange  timer,  som  I  tilbringer  med  at  planlægge,  koordi- 
nere, arbejde  og  føre  tingene  ud  i  livet,  resulterer  i,  at  der 
bliver  døbt  mange,  men  kun  nogle  få  af  dem  lever  som 
pligttro,  glade  sidste  dages  hellige.  Vi  gør  desværre  ikke 
alt  det,  som  Herren  venter  af  os.  I  og  jeg  må  gøre  alt, 
hvad  vi  kan,  for  at  sørge  for,  at  hvert  medlem  af  Kirken  i 
fuldt  omfang  bliver  bragt  ind  i  fællesskabet  og  nyder  alle 
de  velsignelser,  som  evangeliet  tilbyder. 

Tidligere  i  år  mindede  præsident  Hinckley  jer  og  mig 
om  vores  ansvar  for  at  arbejde  sammen  med  Herren  for 
at  udføre  hans  plan  med  Kirken.  Ved  en  satellittransmis- 
sion sagde  præsident  Hinckley: 

»Herren  har  pålagt  os  en  befaling  om  at  undervise 
hver  eneste  skabning  i  evangeliet.  Dette  kræver  hver 
eneste  missionærs  -  både  fuldtids-  og  s  tavsmissionærs  - 
helhjertede  indsats.  Det  vil  kræve  en  helhjertet  indsats 
hos  hver  eneste  biskop,  hver  eneste  rådgiver  til  en  biskop 
og  hvert  eneste  medlem  af  wardsrådet.  Det  kræver  en 
helhjertet  interesse  fra  hver  eneste  stavspræsident  og 
hans  råd,  og  især  fra  de  koordinerende  råd  for 
medlemmer  og  missionærer«  (»Find  lammene,  vogt 
fårene«,  Liahona,  juli  1999,  s.  118). 

Præsident  Hinckley  opfordrer  os  i  næsten  alle  sine  taler 
til  at  gøre  mere  for  at  hjælpe  nye  medlemmer  og  de  mindre 
aktive.  I  Maracaibo  i  Venezuela  sagde  han:  »Jeg  beder 
jer  indtrængende  ...  om  at  lægge  armen  om  dem,  der 
kommer  ind  i  Kirken,  og  være  venner  med  dem  og  få  dem 
til  at  føle  sig  velkomne  og  oplive  dem,  og  så  vil  vi  se  vidun- 
derlige resultater.  Herren  vil  velsigne  jer,  så  I  kan  hjælpe  til 
i  dette  store  arbejde  med  at  fastholde  nyomvendte. 

I  ved,  hvordan  det  har  været.  De  fleste  af  jer  her  er 
omvendt  til  Kirken.  I  kender  noget  til  den  ensomhed, 
som  I  mærkede,  da  I  kom  ind  i  denne  Kirke.  Vil  I  ikke 
nok  påtage  jer  den  udfordring  at  være  åbne  og  imøde- 
kommende og  være  venlige  over  for  hver  eneste  mand, 
kvinde  og  barn,  som  bliver  døbt  ind  i  Kirken?  Det  hele 


afhænger  af  jer«  (citeret  i  »Præsident  Hinckley  opfordrer 
til  større  missionsindsats  i  Venezuela«,  Church  News,  den 
14.  august  1999,  s.  7). 

Søskende,  præsident  Hinckley  kan  ikke  sige  det  mere 
tydeligt!  Tiden  er  inde  til  at  vågne  op  og  gøre  det,  som 
vores  profet  beder  os  om! 

I  kan  ikke  grundfæste  Kirken  i  jeres  eget  område, 
medmindre  I  frembringer  »reel  vækst«  -  det  vil  sige  ikke 
kun  vækst  på  papiret  eller  antallet  af  medlemskort  i  jeres 
ward  eller  stav.  »Reel  vækst«  nødvendiggør,  at  man  øger 
antallet  af  deltagende,  pligttro  sidste  dages  hellige. 

Uden  et  ægte  og  effektivt  partnerskab  mellem 
medlemmer  og  missionærer  vil  væksten  være  et  resultat 
af  dem,  som  missionærerne  selv  kan  finde,  og  som  selv 
kan  forblive  aktive  og  trofaste.  Søskende,  erfaringen 
viser,  at  når  missionærerne  finder  og  døber  mennesker 
uden  støtte  og  engagement  fra  medlemmerne,  må  disse 
omvendte  som  regel  kæmpe  hårdt  for  at  bevare  deres 
spæde  tro  og  blive  integreret  i  de  helliges  fællesskab. 

FÅ  DET  TIL  AT  SKE 

Hvordan  kan  I  tilvejebringe  reel  vækst  og  opbygge 
Kirken  i  jeres  lokale  område?  Vi  har  mængder  af  under- 
søgelser i  Kirken,  der  viser,  at  det  ikke  sker  særligt  effek- 
tivt ved,  at  missionærerne  banker  på  døre,  uddeler 
materialer  og  underviser  dem,  som  de  selv  kan  finde.  Jo, 
der  kan  komme  og  kommer  mange  dåb  ud  af  det. 
Missionærerne  er  vidunderlige  til  at  fremme  en  utrolig 
opvågnen  i  hjertet  hos  dem,  der  lader  sig  undervise  af 
dem.  Men  fører  det  til  reel  vækst  i  Kirken?  Ofte  ikke,' 
fordi  det  er  mindre  sandsynlig,  at  de,  der  bliver  bragt  ind 
i  Kirken  uden  støtte  fra  medlemmerne,  vil  udvikle  sig  til 
trofaste  sidste  dages  hellige. 

Så  hvordan  kan  I  effektivt  tilvejebringe  reel  vækst  i 
Kirken?  Rettesnoren  er  det  brev  fra  Det  Første 
Præsidentskab  i  1998,  der  hedder  Forkyndelse  af  evan- 
geliet og  etablering  af  Kirken.  Dette  brev  lægger  vægt  på 
en  afbalanceret  indfaldsvinkel.  Der  står:  »Når  ledere, 
medlemmer  og  fuldtidsmissionærer  arbejder  sammen  på 

omvendelse,  fastholdelse  og  aktivering,  vil  nye 
medlemmer  i  større  grad  nyde  evangeliets  velsignelser, 
og  Kirken  vil  blive  bedre  etableret.« 

Hvad  vil  det  sige?  Det  vil  sige,  at  I  ikke  vil  få  succes  med 

Søskende,  I  er  den  afgørende  og  vigtigste  nøgle 
til  virkelig  vækst.  Når  I  som  medlemmer  deltager 
i  omvendelsen,  fastholdelsen  og  aktiveringen 
i  en  afbalanceret  indsats,  vil  I  yde  et  overordentligt 
bidrag  til  Kirkens  vækst  i  jeres  område.  Det  kan  jeg 
bestemt  love  jer! 


at  opbygge  Kirken  i  jeres  ward  eller  stav,  medmindre  I  fast- 
holder en  fast  og  velovervejet  kurs  for  at  øge  jeres  (1)  antal 
af  dåb  af  nyomvendte,  (2)  fastholdelse  af  medlemmer  og 
(3)  aktivering  af  mindre  aktive  medlemmer  samtidig.  Hvis 
I  ikke  fokuserer  på  at  opnå  alle  disse  tre  foreløbig  mål 
samtidig,  vil  I  helt  sikkert  ikke  nå  det  endelige  mål  med  at 
etablere  eller  opbygge  Guds  rige. 

Missionærerne  er  en  vigtig  hjælpekilde  til  at  nå  disse 
mål.  Men,  søskende,  I  er  den  afgørende  og  vigtigste  nøgle 
til  virkelig  vækst.  Når  I  som  medlemmer  deltager  i 
omvendelsen,  fastholdelsen  og  aktiveringen  i  en  afbalan- 


w% 


Til  stavspræsidentskaber 


Led  ved  eksempel.  Det  er  svært 
at  inspirere  dem,  som  I  leder, 
til  at  støtte  ikke -medlemmer, 
nyomvendte     og     mindre     aktive 
medlemmer,  hvis  I  ikke  selv  gør  det. 
Tal  med  jeres  biskopråd  til  jeres 


rådsmøder,  bed  om  deres  ideer  til, 
hvordan  medlemmerne  kan  deltage  i 
missioneringen.  Det,  der  har  fungeret 
godt  i  ét  ward,  kan  være  til  gavn  for  et 
andet.  Vær  indstillet  på  at  fortælle 
andre  stavspræsidenter  og  jeres  områ- 
deledere i  det  koordinerende  råd  for 
medlemmer  og  missionærer  om  disse 
ideer  og  vellykkede  erfaringer. 

Arbejd  individuelt  sammen  med 
jeres  biskopper  for  at  få  klarhed  over 
målene  for  den  virkelige  vækst  i  deres 
ward  og  deres  planer  for  at  nå  dem. 


Involver  præsidenten  for  fuldtids- 
missionærerne  og  tal  med  ham  om, 
hvordan  hans  missionærer  kan  være 
til  størst  nytte  i  jeres  stav. 

Vær  inspirerede  i  jeres  ledelse 
af  stavsmissionspræsidentskabet  og 
deres  stavsmissionærer. 


ceret  indsats,  vil  I  yde  et  overordentligt  bidrag  til  Kirkens 
vækst  i  jeres  område.  Det  kan  jeg  bestemt  love  jer. 

NØGLEN:  MEDLEMMERNE 

I  funderer  måske  over,  hvor  væsentlige  medlemmerne 
er  for  Kirkens  vækst.  Det,  som  jeg  vil  fortælle  jer,  er  resul- 
tatet af  en  omfattende  undersøgelse,  som  vi  har  foretaget  i 
Kirken. 

I  øjeblikket  kommer  kun  én  ud  af  10  af  alle  under- 
søgere, der  bliver  undervist  i  den  første  missionærlektion 
i  USA  og  Canada,  fra  henvisninger  fra  medlemmer.  Det 
er  med  andre  ord  kun  én  ud  af  10  af  dem,  der  begynder 
at  undersøge  Kirken,  som  findes  ved  medlemmernes 
indsats.  Men  blandt  dem,  der  går  videre  med  alle  missio- 
nærlektionerne og  bliver  døbt,  er  det  mere  end  halv- 
delen, der  bliver  fundet  gennem  medlemmer.  Der  er  en 
voldsom  stor  sandsynlighed  for,  at  henvisninger  fra 
medlemmer  frem  for  andre  typer  undersøgere,  fører  til 
dåb  -  omkring  ti  gange  mere  sandsynligt  ifølge  vore 
seneste  undersøgelser! 


Hvorfor  har  medlemmerne  sådan  er  stærk  indvirk- 
ning? Vore  undersøgelser  har  vist,  at  medlemmerne 
opfylder  tre  afgørende  roller  eller  funktioner  i  forbindelse 
med  omvendelsen,  fastholdelsen  og  aktiveringen:  (1)  som 
eksempler,  (2)  med  uformel  undervisning  og  (3)  med  at 
integrere.  Lad  mig  uddybe  dette. 

ISom  eksempler:  Medlemmerne  er  eksempler  på,  hvad 
det  virkelig  vil  sige  at  være  sidste  dages  hellig. 
Medlemmernes  eksempel  på  evangeliet  i  funktion  gør  det 
gengivne  evangelium  meget  mere  relevant,  betydnings- 
fuldt, overbevisende  og  ønskværdigt  for  dem,  som  ser  det. 
Ikke -medlemmer,  som  for  eksempel  ser  jeres  livsstil  og 
opførsel,  lærer  en  hel  del  om  jeres  imponerende  kristne 
værdier  og  bliver  inspireret  af  evangeliets  frugter,  som  ses  i 
jeres  liv.  Derfor  bør  ethvert  medlem  udstråle  glæde,  tillid 
og  varme  ved  at  være  en  del  af  den  sande  Jesu  Kristi  Kirke, 

2  Uformel  undervisning:  Medlemmerne  underviser  ufor- 
melt i  det  genoprettede  evangeliums  betydning  og 
kraft  ved  at  fortælle  om  deres  indsigt  og  deres  personlige 
erfaringer  og  ved  at  besvare  spørgsmål.  Nogle  af  de  mest 

mindeværdige  og  virkningsfulde  tidspunkter  for  under- 
visning opstår,  når  medlemmer  fortæller  om,  hvad  evan- 
geliet har  betydet  for  dem  og  deres  familie.  Og  når 
ikke -medlemmer  eller  mindre  aktive  medlemmer  har 
spørgsmål  eller  bekymringer,  føler  de  sig  ofte  bedst  tilpas 
ved  at  fortælle  om  det  til  nogen  af  de  medlemmer  og 
venner,  som  de  har  tillid  til. 

3  Integrering:  Medlemmer  hjælper  andre  med  at  udvikle 
nære  bekendtskaber  med  medlemmerne  i  wardet. 
Dette  gør  de  for  eksempel  ved  at  tage  dem  med  til  Kirkens 
møder  og  aktiviteter  og  hjælpe  dem  til  at  føle  sig  som  en 
del  af  wardsfamilien.  Jeg  tror  ikke,  at  medlemmer,  som  er 
vokset  op  i  Kirken,  fuldt  ud  kan  forstå  de  overvældende 
udfordringer,  som  nye  medlemmer  møder,  når  de  uden 
medlemmers  hjælp  prøver  at  tilpasse  sig  og  blive  fuldt 
aktive  i  Kirken.  Det  kræver  opmærksomme  venner  at  få 


Medlemmerne  underviser  uformelt  i  det  genoprettede 
evangeliums  betydning  og  kraft  ved  at  fortælle  om 
deres  indsigt  og  deres  personlige  erfaringer  og  ved 
at  besvare  spørgsmål. 


Medlemmernes  eksempel 
på  evangeliet  i  aktion 
har  en  stærk  virkning, 
fordi  det  gør  det  gengivne 
evangelium  mere 
relevant,  meningsfyldt, 
overbevisende  og 
ønskværdigt  for  dem, 
der  betragter  dem. 


nye  medlemmer  til  at  føle  sig  godt  tilpas  og  velkomne  i 
Kirken  -  at  få  dem  til  at  føle  sig  som  »de  helliges  medbor- 
gere og  [at  de]  hører  til  i  Guds  husstand«  (Ef  2:19)  -  at  få 
dem  til  at  føle,  at  de  hører  til  de  helliges  forsamling. 

Er  I  nogen  sinde  flyttet  til  et  nyt  ward?  Det  kan  i 
mange  tilfælde  tage  lang  tid,  før  I  udvikler  nære 
venskaber  med  andre  medlemmer  i  jeres  ward  ...  inden  I 
føler  jer  som  et  fuldt  integreret  medlem.  Hvor  meget 
mere  svært  må  det  ikke  være  for  nye  medlemmer! 
Søskende,  vi  skal  følge  præsident  Hinckleys  råd  og  lægge 
armen  om  alle,  som  kommer  til  vores  ward. 

I  kan  se,  hvor  vigtigt  det  er,  at  medlemmerne  involverer 
sig  i  fastholdelsen  af  nyomvendte  og  i  at  bringe  mindre 
aktive  medlemmer  tilbage  til  fuld  aktivitet.  Præsident 
Hinckley  har  sagt,  at  hvert  nyt  medlem  har  brug  for  »en 
ven,  et  ansvar  og  at  >få  næring  gennem  Guds  gode  ord<« 
(»Omvendte  og  unge  mænd«,  Stjernen,  juli  1997,  s.  47). 
Fuidtidsmissionærer  er  uvurderlige  i  dette,  men  andre 


medlemmers  venskab  (herunder  stavsmissionærer)  er  der 
også  behov  for. 

Det  er  her,  at  wardsrådet  kommer  ind.  Wardsrådet  er 
af  afgørende  betydning  for  at  sikre  sig,  at  nyomvendte  og 
nyligt  aktiverede  medlemmer  bliver  støttet  på  rette 
måde.  Det  er  i  wardsrådet,  at  de  forskellige  organisati- 
oner i  wardet  bliver  involveret  i  dette  arbejde. 

Men  tildelte  venskaber  kan  sjældent  have  en  stærk,  god 
påvirkning,  hvis  de  ikke  udvikler  sig  til  ægte  venskaber. 
Derfor  skal  wardsrådets  opgave  med  at  tage  sig  af  disse 

Medlemmer  kan  hjælpe  andre  med  at  knytte  nære 
venskaber  med  wardets  medlemmer.  Det  kan  de  for 
eksempel  gøre  ved  at  tage  dem  med  til  møder  og 
aktiviteter  i  Kirken  og  ved  at  hjælpe  dem  til  at  føle 
sig  som  en  del  af  wardsfamilien. 


»■ 


Til  biskopråd 

Forestil  jer  den  fremtid,  som  I 
ønsker  for  jeres  ward,  og 
hvordan  I  vil  opnå  det.  Hvad 
er  jeres  mål  for  den  »reelle  vækst«? 
Afgør,  hvilke  bestræbelser,  der  bedst 
vil  føre  til  reel  vækst  netop  i  jeres 
ward.  Hvordan  kan  I  mest  effektivt 
gøre  brug  af  fuldtidsmissionærerne, 
stavsmissionærerne  og  jeres  medlem- 
mer for  at  nå  disse  mål?  Brug  jeres 
wardsråd  til  at  drøfte  og  udvikle  disse 
mål  og  strategier.  Når  I  planlægger 
og  afholder  aktiviteter,  bør  I  altid 
tænke  på,  om  disse  aktiviteter  giver 
den  bedste  mulighed  for,  at  medlem- 
merne kan  være  et  eksempel  på 
evangeliet,  undervise  uformelt  og 
socialt  integrere  undersøgere,  nye 
medlemmer  og  mindre  aktive 
medlemmer.  Wardsaktiviteter  kan 
være  vidunderlige  rammer  for,  at 
medlemmerne    kan    udføre    disse 


værdifulde  funktioner  på  naturlige 
og  afslappede  måder. 

Brug  jeres  Kontrolliste  ved  dåb  af 
nyomvendte  klogt.  For  mange 
biskopper  bruger  den  kun  til  at 
afkrydse  om  en  begivenhed  har 
fundet  sted,  eller  en  opgave  er  blevet 
udført.  Selv  om  dette  er  vigtigt,  er 
det  endnu  mere  vigtigt  at  bruge  den 
til  at  tale  om  kvaliteten  af  hver 
nyomvendts  oplevelse  som  nyt 
medlem  af  Kirken.  Har  de  venner  i 
Kirken?  Har  de  positiv  erfaring  med 
en  kaldelse?  Bliver  de  virkelig 
»næret  af  Guds  gode  ord«?  Hvis 
ikke,  hvad  kan  jeres  rådsmedlemmer 
gøre  for  at  støtte  deres  udvikling  som 
aktive  sidste  dages  hellige?  Bed  efter 
behov  andre  ledere  fra  hjælpeorgani- 
sationerne om  at  deltage,  så  de  også 
kan  deltage  i  at  opfylde  behovene 
hos  dem,  der  stadig  er  ved  at  blive 


fuldt  aktive.  Dette  bør  kunne  lade 
sig  gøre  i  ethvert  ward.  Der  er  faktisk 
gennemsnitligt  mindre  en  3%  af 
wardene  i  USA  og  Canada,  der 
modtager  mere  end  et  par  nyom- 
vendte hver  måned.  Det  vil  sige,  at 
97%  af  wardet  kan  gøre  meget, 
meget  mere  med  hensyn  til  omven- 
delse, fastholdelse  og  aktivering. 


nyomvendte  og  nyligt  aktiverede  medlemmer  være  mere 
end  blot  at  sikre  sig,  at  der  uddeles  de  rigtige  opgaver. 
Opgaverne  er  midlet  til  at  nå  målet  -  nemlig  effektivt  at 
våge  over  hinanden.  Wardsrådet  skal  også  fokusere  på 
dette  mål  og  gøre  alt,  hvad  de  kan,  for  at  sikre  sig,  at  opga- 
verne har  den  ønskede  virkning  i  disse  værdifulde  sjæles 
liv.  Forstå  den  kendsgerning,  at  Hjælpeforeningen,  Unge 
Piger,  Primary,  Unge  Mænd,  ældsternes  kvorum  og 
højpræsternes  gruppe  kan  blive  den  vigtigste  kilde  til 
venskab,  som  vi  har  i  Kirken.  Gør  tidligt  noget  for  dem,  der 
bliver  undervist  og  genaktiveret,  og  elsk  dem  ind  i  Kirken 
gennem  jeres  organisation. 


Søskende,  jeg  håber,  at  I  forstår  dette:  Medlemmernes 
og  missionærernes  fælles  arbejde  er  virkningsfuldt  og 
betydningsfuldt  for  at  etablere  og  opbygge  Kirken.  Men 
vores  nuværende  niveau  for  medlemmernes  og  missio- 
nærernes arbejde  er  utilstrækkeligt.  Vi  kan  og  må  gøre 
det  bedre.  I  USA  missionerer  kun  35%  af  alle  aktive 
medlemmer  konsekvent. 

Og  i  det  forgangne  årti  er  medlemmernes  deltagelse  i 
missioneringen  faldet.  Præsident  Hinckley  har  fortalt,  at 
i  sammensætningen  af  undersøgere  i  USA  i  1987  kom 
42%  fra  henvisninger  fra  medlemmer.  Ti  år  senere  faldt 
dette  tal  til  20%.  Dette  angiver  ligeledes  et  fald  i  antallet 

Til  stavsmissionspræsidentskaber  og 
stavsmissionærer 


Ved  I,  hvad  stavsmissionsle- 
dere  og  stavsmissionærer 
bruger  mere  tid  på  end  alt 
andet?  Vore  undersøgelser  viser,  at 
det  er  at  gå  til  møder,  planlægge  og 
koordinere.  Dette  er  meget  godt  - 
men  nogle  gange  bruger  vi  for  megen 
tid  på  at  rapportere  om,  hvad  vi  har 
gjort,  eller  at  planlægge,  hvad  vi  vil 
gøre.  Derimod  tilbringer  stavsmissi' 
onsledere  og  stavsmissionærer  bety- 
delig mindre  tid  på  det,  som  har 
størst  virkning  -  personligt  at  tage 
sig  af  deres  ikke 'medlemmer  og 
mindre  aktive  venner  i  Kirken  samt 
nyom vendte.  Dette  er  den  bedste 
måde,  hvorpå  I  kan  være  et 
eksempel  på  evangeliets  glæder. 

Stavsmissionærer,  noget  af  det 
allervigtigste  arbejde,  som  I  vil 
udføre,  er  blandt  jeres  egne  bekendte, 
der  ikke  er  medlemmer  eller  er 
mindre  aktive.  Lad  dem  mærke  jeres 
kærlighed  til  evangeliet  og  Kirken. 
Lad  dem  opleve  den  glæde,  som  I 
føler  ved  at  leve  et  liv  som  disciple. 
Invitér  dem  til  at  være  en  del  af  jeres 
vidunderlige  erfaring  med  Kirken. 


Lad  jeres  bidrag  være  personligt 
og  meningsfuldt,  når  I  arbejder 
sammen  med  fuldtidsmissionærerne. 
Gør  mere  end  at  »være  til  stede« 
under  deres  lektioner  hos  under- 
søgere eller  nyom  vendte.  Tag  aktivt 
del  i  at  finde  ud  af,  hvordan  I  bedst 
kan  deltage.  Hvilke  emner  vil  blive 
drøftet?  Hvilke  erfaringer  og  hvilken 
indsigt  har  I,  som  kan  bidrage  til 
denne  persons  åndelige  vækst? 

Når  I  arbejder  med  nyomvendte, 
bør  I  udvikle  et  ægte  forhold  til  dem 
og  vinde  deres  tillid.  Lad  dem  vide,  at 
I  står  til  rådighed  som  en  hjælp  for 
dem  -  til  at  besvare  deres  spørgsmål, 
til  at  støtte  dem  i  deres  udfordringer 
med  at  leve  et  liv  som  sidste  dages 
hellige  og  hjælpe  dem  på  enhver 
anden  måde.  Gør  deres  integrering  i 
wardet  let  ved  at  invitere  dem  til  akti- 
viteter og  præsentere  dem  for  andre. 

Arbejd  sammen  med  wardets 
medlemmer  for  at  afgøre,  hvordan  de 
bedst  kan  involvere  deres  venner  og 
slægtninge,  der  er  ikke -medlemmer 
eller  mindre  aktive.  Hjælp  dem  til  at 
føle  glæden  ved  at  gøre  mere  end  at 
invitere  missionærerne  hjem  at  spise 
eller  køre  missionærerne  til  aftaler, 
eller  blot  »være  der«  til  missionær- 
lektionerne. Hjælp  dem  med 
at  deltage  i  den  forandring,  der 
kommer  over  mennesker,  når  de 
modtager  Jesus  Kristus  og  åbner 
deres   hjerte   for  hans   kærlighed. 


Hjælp  medlemmerne  med  at  være 
mere  »livlige«,  når  de  er  sammen 
med  ikke -medlemmer  og  mindre 
aktive  medlemmer.  Undersøgelserne 
viser,  at  medlemmer  ofte  er  langt 
mere  »anspændte«  og  forlegne  end 
ikke -medlemmer  i  samtaler,  der  har 
med  evangeliet  at  gøre.  Vis  dem, 
hvordan  man  slapper  af  og  nyder  de 
vidunderlige  oplevelser,  og  hvordan 
man  udstråler  den  glæde,  som  de 
nyder,  og  den  kærlighed,  de  nærer  til 
deres  himmelske  Fader.  Når  de  bliver 
ledet  af  Ånden,  kan  de  skabe  mange 
muligheder  for  at  være  eksempler, 
undervise  uformelt  og  integrere  på 
naturlige,  behagelige  og  endda  spon- 
tane måder. 

Arbejd  tæt  sammen  med  fuldtids- 
missionærerne  og  foretag  sammen 
med  dem  en  koordinering  med  det 
formål  at  opnå  en  virkelig  afbalan- 
ceret indsats.  Vær  med  dem  til 
samordningsmøder,  så  at  denne 
indsats  er  ét  værk  -  nemlig  at  »tilve- 
jebringe udødelighed  og  evigt  liv« 
(Moses  1:39)  for  alle  Guds  børn. 

af  medlemshenvisninger.  Præsident  Hinckley  har  sagt: 
»Denne  nedadgående  tendens  skal  vendes«  (Liahona,  juli 
1999,  s.  121). 

BETYDNINGEN  AF  RÅD 

Lad  mig  komme  med  nogle  få  forslag,  først  til  jer,  der 
tilhører  et  wards-  eller  stavsråd. 

Bruger  I  wards-  og  stavsrådene  effektivt,  som  det  er 
meningen?  Lad  dem  ikke  blive  meningsløse  udøvelser  af 
organisationsbureaukrati.  Med  den  måde,  hvorpå  nogle 
ledere  leder  rådsmøder,  skulle  man  tro,  at  de  virkelig  tror 
på  en  14.  trosartikel: 

»Vi  tror  på  møder  -  alle  de,  der  er  blevet  afholdt,  og 
alle  de,  der  er  planlagt  -  og  vi  tror,  at  der  vil  blive  afholdt 
mange  store  og  vigtige  møder.  Vi  har  udholdt  mange 
møder  og  håber  at  kunne  udholde  alle  møder.  Hvis  der  er 
et  møde,  tragter  vi  efter  det.« 

Vi  håber  ikke,  at  I  har  en  fjortende  trosartikel  i  jeres 
ward. 

Spøg  til  side,  søskende;  spild  endelig  ikke  tiden.  Jeres 
rådsmøder  skal  være  mere  end  en  mulighed  for  at  plan- 
lægge og  koordinere  og  aflægge  og  høre  rapporter.  De  bør 
var  en  lejlighed  til  at  tale  om,  hvordan  I  kan  bringe  evan- 
geliets velsignelser  til  andre.  I  kan  bruge  dem  til  at 
fortælle  om  jeres  udfordringer  og  komme  med  ideer  til 
løsninger.  Det  kræver  mere  end  passiv  tilstedeværelse  fra 
wardsmedlemmernes  side.  Hver  enkelt  af  jer  må  arbejde 
aktivt  sammen  på  kreative  og  inspirerede  måder. 


Der  findes  intet  bedre  redskab  til  at  skabe  venskaber  i 
Kirken  end  en  omsorgsfuld  hjælpeforeningspræsident- 
inde,  der  tager  sig  af  dem,  der  lige  er  blevet  døbt  eller 
genaktiveret.  Det  gælder  også  ældsternes  kvorum  og  alle 
lederne  i  hjælpeorganisationerne.  Alle  medlemmer  af 
wardsrådet  spiller  en  afgørende  rolle  for  medlemmernes 
og  missionærernes  arbejde. 

EN  STOR  GLÆDE 

Mine  elskede  brødre  og  søstre,  må  Gud  velsigne  jer,  at 
I  må  blive  fyldt  med  den  store  begejstring,  som  udvises  af 
vores  profet.  Det  er  min  ydmyge  bøn,  at  I  vil  opdage,  at 
det  er  en  stor  glæde  at  følge  ham  og  gøre  det,  som  han 
beder  os  om  at  gøre.  Jeg  bærer  vidnesbyrd  om,  at  Jesus  er 
Kristus,  den  levende  Guds  Søn,  og  at  dette  er  hans  Kirke, 
som  vi  er  ansvarlige  for.  Jeg  lover  jer,  at  med  hans 
kærlighed  og  vejledning  kan  vi  udrette  alt  det,  som  skal 
gøres  for  at  fremme  og  forbedre  hans  dyrebare  børns 
omvendelse,  fastholdelse  og  aktivering.  □ 

Tilpasset  fra  en  satellittransmission  om  omvendelse  og  fastholdelse,  som 
blev  sendt  fra  Missionærskolen  i  Provo  i  Utah  den  29.  august  1 999. 


» 


Tak  fordi  du  kom  og 
så  efter  mig. « 


Ruth  Lati  mer      illustreret  af  sam  lawlor 


To  unge  piger  stod  foran  de 
tilstedeværende  ved  en 
ungdomsstævne  i  Santiago 
i  Chile.  Den  ene,  Beatriz  Aravena, 
var  blevet  draget  ind  i  fællesskabet  af 
sin  GUF-klasse  flere  år  tidligere  og 
var  blevet  fuldt  aktiv  i  Kirken  igen. 
Den  anden,  Brenda  Acevedo,  havde 
været  præsidentinde  for  den  klasse, 
som  havde  opmuntret  Beatriz  til  at 
vende  tilbage  til  Kirken. 

»En  dag  for  fem  år  siden,«  sagde 
Beatriz,  »kom  en  gruppe  piger  hjem 
til  mig.  Jeg  blev  forbavset  over  at  se 
dem,  fordi  det  var  sådan  en  kold  dag. 
De  gav  mig  en  kurvfuld  småkager  og 
et  brev.  Jeg  har  beholdt  brevet  lige 
siden.  Det  her  er,  hvad  der  stod  i  det: 
>Kære  Beatriz 

Vi  vil  gerne  fortælle  dig,  at  vi  er 
bikubepiger,  og  vi  har  en  særlig 
mission  at  udføre,  nemlig  at  være 
unge  piger,  som  søger  sandheden, 
stræber  efter  at  efterleve  den  og 
hjælper  andre  til  at  lære  den  at  kende. 
■  I  vores  klasse  vil  du  få  venner,  som 
du  vil  komme  til  at  holde  af.  Husk 
på,  at  du  er  udvalgt  af  vor  himmelske 
Fader  til  at  leve  i  denne  tid  og  på 
dette  sted. 

Vi  håber,  at  du  syntes  om  vores 
budskab.  Vi  håber  på  at  se  dig  til 


GUF,  hvor  du  kan  lære  noget  og 
more  dig.  Vi  mødes  onsdage  kl.  19.30 
og  søndage  kl.  9.30. 

Med  venlig  hilsen, 

Bikubeklassen 

Brenda  Acevedo,  Yendery  de  la 
Barra,  Macarena  Tello  og  søster 
Patricia  Grandon.  <« 

»Det  var  en  særlig  dag  for  mig,« 
fortsatte  Beatriz,  »for  jeg  ventede  og 
håbede  på,  at  nogen  ville  vise  omsorg 
for  mig  og  komme  og  se  efter  mig. 
Takket  være  de  piger  og  deres  brev 
står  jeg  her  i  dag.«  Hun  vendte  sig 
mod  Brenda  og  sagde:  »Tak  fordi  du 
kom  og  så  efter  mig.  Takket  være  dig 
har  jeg  erfaret,  at  jeg  er  en  af  min 
himmelske  Faders  særlige  døtre,  og 
at  jeg  skal  holde  ud  til  enden.« 

Derefter  talte  Brenda  til  gruppen 
og  fortalte  sin  side  af  historien: 

»I  1994  var  jeg  præsidentinde  for 
Bikubeklassen  i  vores  ward.  Vi  holdt 
et  klassemøde  og  besluttede  at  finde 
frem  til  de  piger,  som  ikke  kom  i 
kirke.  Vi  lavede  en  liste  og  overve- 
jede at  give  disse  piger  nogle 
småkager.  Vi  gik  i  gang  med  at  bage 
småkagerne  hjemme  hos  mig,  og  så 
lagde  vi  dem  i  kurve,  som  vi  selv 
havde  fremstillet.  Til  sidst  skrev  vi  et 
kort  til  hver  af  pigerne  og  gik  ud  for 

at  finde  dem.  Det  var  en  meget  kold 
vinterdag,  men  vi  var  fulde  af  mod  og 
kærlighed. 

De  piger,  som  vi  besøgte,  blev 
glade  for  at  se  os  og  bød  os  indenfor. 
En  af  dem  sagde:  >Tak,  men  jeg  er 
ikke  interesseret  i  at  vende  tilbage  til 
Kirken.  <  Så  gik  vi  videre. 

Men  en  af  pigerne,  Beatriz 
Aravena,  blev  meget  glad  for  at  se 
os.  Hendes  øjne  strålede  af  taknem- 
lighed, fordi  vi  besøgte  hende.  Vi 
inviterede  hende  til  GUF,  og  hun 
sagde  ikke  nej.  Vi  var  glade,  fordi  vi 
følte,  at  Herren  velsignede  os. 

De  første  par  gange  hentede  vi 
Beatriz  og  tog  hende  med  til  vores 
møder  og  aktiviteter.  Men  snart  følte 
hun  sig  stærk  nok  til  at  komme  på 
egen  hånd.  Siden  da  har  hun  været 
aktiv  i  Kirken.  Hun  deltager  i 
seminar  og  er  en  meget  trofast  pige. 
Hun  begyndte  på  et  stort  arbejde,  og 
nu  -  takket  være  hendes  ihærdighed 
-  har  hun  bragt  evangeliet  til  sine 
forældre  og  hele  sin  familie.  Hendes 
bror  tjener  nu  som  fuldtidsmissionær 
i  Osorno  i  Chile. 

Med  vor  himmelske  Faders  hjælp 
og  en  smule  tid  og  ihærdighed  nyder 
vi  i  dag  høsten  -  frugten  af  denne 
enkle  aktivitet.«  □ 


■  ■.  '      '.:■■'.     *  ■- 


..■*■"" 


Fem  måder  at 
begrænse  stress  på 


Paula  J.  Lewis 


Føler  du  dig  overvældet  af  livets  udfordringer?  Bed  vor  himmelske  Fader 
om  hjælp  og  overvej  disse  metoder  til  at  begrænse  din  stress. 


1  Prioritér.  Hvis  du  føler,  at 
du  prøver  at  nå  alt  for 
meget,  så  se  på,  hvad  det 
er,  du  gør.  Nogle  aktiviteter  er 
mindre  vigtige  end  andre  og  kræver 
mindre  tid  og  opmærksomhed. 
Beslut  dig  for,  hvad  der  er  bedst  for 
dig  at  gøre,  og  koncentrér  dig  så  om 
de  prioriteter.  Skil  det  nødvendige 
fra  det  unødvendige.  Det  nødven- 
dige omfatter  hvile,  sund  mad,  bøn, 
motion,  kirkekaldelser,  mødedelta- 
gelse og  studium  af  skriften.  De 
øvrige  prioriteter  afhænger  af  dine 
personlige  omstændigheder. 

Hold  pause.  En  anden 
måde  at  lindre  stress  på, 
i  er  ved  at  holde  en  pause 
fra  dine  normale  gøremål.  Sådan  en 
pause  kan  bestå  af  en  lur  på  en  halv 
times  tid,  en  spadseretur  eller  en 
familieaktivitet. 


Bed  om  hjælp.  Hvis  du 
har  brug  for  andres 
hjælp,  så  bed  om  den.  En 
overbebyrdet  mor  bad  om  vejled- 
ning, drøftede  sine  følelser  med  sin 
mand  og  fremlagde  derefter  sine 
bekymringer  under  et  familieråd. 
Familien  besluttede  at  deles  om 
mange  af  de  huslige  pligter.  Mens  de 
samarbejdede  om  dem,  fik  moderen 
det  bedre,  og  familien  knyttedes 
tættere  sammen. 

I  en  anden  familie  drænede  en 
nyfødt  med  et  handicap  forældrenes 
ressourcer.  Men  med  daglig  hjælp  fra 
søstrene  i  Hjælpeforeningen  blev 
forældrene  i  stand  til  at  klare  deres 
ansvar. 

Ryd    det    unødvendige 
af    vejen.    En    anden 
måde  at  tackle  stress  på 
er  ved  at  fjerne  nogle  ting  fra  din 


liste  over  gøremål.  Et  år  kunne 
vores  lokale  skole  ikke  finde  frivil- 
lige nok  til  at  afholde  en  stor 
sommerfest.  Da  arrangementet 
måtte  aflyses,  planlagde  forældrene 
i  stedet  mindre  og  mere  overkom- 
melige fester. 

I   Gør   det.    Der  er   tids- 

I  punkter,  hvor  vi  gennem 
f  bøn  indser,  at  den  bedste 
løsning  er  at  gøre  det,  der  skal  gøres. 
I  sådanne  tilfælde  skal  vi  huske  på,  at 
de,  der  »sætter  sin  lid  til  Gud,  vil 
blive  styrket  i  sine  prøver  og  træng- 
sler og  genvordigheder«  (Alma 
36:3). 

Når  vi  stræber  efter  at  gøre  det, 
der  er  bedst,  og  altid  beder  om 
bekræftelse,  vil  vor  himmelske 
Fader  hjælpe  os  med  at  løse 
vore  problemer.  Med  hans  hjælp 
kan  vi  anvende  vores  tid  og  talenter 
klogt,  få  balance  i  vores  liv  og  finde 
glæde  i  de  mange  opgaver,  som 
venter  os.  □ 

FÆLLESTID 


Faste  og  bøn 


Ann  Jamison 


»Dine  ord  er  en  lygte  for  min  fod,  et  lys  på  min  sti« 
(SI  119:105). 

Det  var  en  tidlig  søndag  morgen,  at  far 
kaldte  familien  sammen. 
»Hvor  er  mor?«  spurgte  seksårige  Katie. 

»Jeg  kørte  mor  ud  til  lufthavnen  i  morges,«  svarede 
far.  »Morfar  ringede  og  fortalte  os,  at  mormor  er  meget 
syg.  Mor  er  taget  hen  for  at  hjælpe  dem.« 

»Dør  mormor?«  spurgte  Melanie  bekymret. 

»Mor  ringer  til  os,  når  hun  har  talt  med  lægen,« 
forklarede  far.  »Men  der  er  noget,  vi  kan  gøre  i  mellem- 
tiden.« 

»Vi  kan  bede  for  mormor,«  sagde  Katie. 

»Netop,«  sagde  far.  »Og  vi  kan  også  faste  for  mormor 
i  dag.  Lad  os  begynde  vores  faste  med  en  bøn.« 

Familien  knælede  sammen,  og  Katie  bad:  »Himmelske 
Fader,  vil  du  ikke  nok  velsigne  mormor.  Velsign  også 
morfar,  så  han  ikke  er  så  ked  af  det.  Og  hjælp  også  mor 
til  at  komme  hurtigt  hjem.  Vi  faster  for  dem.« 

De  følte  alle  en  indre  fred,  mens  de  gjorde  sig  klar  til 
at  gå  i  kirke. 

Da  familien  kom  hjem  igen,  kiggede  de  i  et  foto- 
album og  talte  om  mormor.  Da  det  var  tid  at  afslutte 
deres  faste,  knælede  de  igen  ned  og  bad. 

Mor  ringede  hjem,  netop  som  børnene  skulle  til  at  gå 
i  seng.  »Mormor  bliver  snart  rask  igen,«  sagde  hun.  »Jeg 
bliver  her  og  hjælper  morfar  et  par  dage,  mens  mormor 
hviler  sig.« 

Efter  at  have  talt  med  mor  samledes  familien  til  fami- 
liebøn. Far  sagde:  »Fortæl  mig,  hvad  I  har  lært  i  dag.« 

»At  vor  himmelske  Fader  besvarer  vores  bønner,« 
sagde  Rachel. 

»Det  er  sandt,«  samtykkede  far.  »Han  besvarer  altid 
vores  bønner.  Nogle  gange  er  svaret  ja,  som  det  var  i  dag.« 

»Nogle  gange  er  det  nej,«  tilføjede  Melanie,  »som 
dengang  hvor  jeg  bad  om,  at  mit  hold  måtte  vinde,  og 
så  tabte  vi.« 

»Det  er  rigtigt,«  sagde  far.  »Og  nogle  gange  er  svaret 

-  ikke  endnu  -  bare  vent  og  vær  tålmodig.  Men  han 
besvarer  altid  vores  bønner  på  den  måde,  som  er  bedst 
for  os.  Har  I  lært  noget  andet?« 

Katie  sagde:  »Jeg  følte  mig  tæt  på  min  himmelske 
Fader.« 

Natalie  tilføjede:  »Det  var  ikke  så  svært  at  faste,  som 
det  plejer  at  være.  Jeg  følte  mig  slet  ikke  sulten!« 

»Faste  lærer  os  at  beherske  vores  krop  og  udvikle 
tro,«  sagde  far.  »Når  vi  bliver  døbt,  lover  vi  vor 
himmelske  Fader,  at  vi  vil  bære  hinandens  byrder.  Vi 
holdt  den  pagt,  da  vi  fastede  og  bad  for  mormor.« 

Familiebønnen  blev  en  takkebøn  - 
fordi  mormor  havde  det  bedre,  fordi  mor 
snart  kom  hjem  og  for  deres  dåbspagt. 

INSTRUKTIONER 

Lim  stykkerne  på  side  3  på  tykt  papir. 
Farvelæg  dem,  og  klip  dem  ud  langs  den 
stiplede  linje.  Sæt  dem  sammen  ved  at 
anbringe  de  runde  tapper  på  lemmerne  i 
de  rigtige  huller  (se  illustrationen).  Brug 
figurerne  til  at  fortælle  historien  om 
fasten  og  bønnen  for  mormor.  Sæt  de  bedende  ansigter 
på  figurerne  (ved  at  bukke  flapperne  om) ,  når  familien 
knæler  ned  og  folder  armene,  mens  de  beder. 

FORSLAG  TIL  FÆLLESTID 

J.  Giv  hver  klasse  en  af  følgende  skriftstedshenvisninger.  Skriv 
overskrifterne  HVEM  og  RESULTAT  på  tavlen.  Lad  hver  klasse 
fortælle  sin  historie.  Få  børnene  til  at  sige,  hvem  der  fastede,  og  hvad 
resultatet  blev.  Skriv  hvert  svar  under  den  tilhørende  overskrift. 
Forslag  til  skriftsteder:  2  Krøn  20:1-3,  13-24;  Ezra  8:21-24,  28-31; 
Dan  6:16-23;  Matt  4:1-11;  Alma  5:1,  45-46;  Alma  17:2-3. 

2.  Fremfør  et  hørespil  (se  Undervisning,  den  største  kaldelse, 
s.  171)  og  brug  historien  om  Ester  (se  Primary  6,  lektion  38,  s. 
167-171).  Fastgør  et  navn  på  en  af  personerne  (Haman,  Mordokaj, 
Ester,  tjener,  konge)  på  ryggen  af  hvert  barn.  Lad  børnene  stille 
hinanden  spørgsmål,  der  kan  besvares  med  ja  eller  nej  for  at  finde  ud 
af,  hvilken  person  de  repræsenterer.  □ 

L  I  A  H  O  N  A 

Primarybørnene  fra  Santa  Rosa  3.  Ward  i  Santa 
Rosa  Stav  i  Argentina  elsker  evangeliet.  De  forbereder 
sig  på  at  blive  missionærer  en  dag  ved  at  invitere  deres 
venner  til  primaryaktiviteter  nu. 


Sara  Fe  Mercado,  8  år,  Caracas  i 
Venezuela,  holder  af  at  synge  og  læse  i 
skrifterne  med  sin  familie.  Hun  holder 
også  af  at  fange  græshopper  og  spille 
basketball  med  sine  søstre  og  sin  lillebror. 


Russell  Chimaeze  Obinna,  1 1  år,  fra 
Bori  Kiri  i  Nigeria,  læser  Mormons  Bog 
og  håber,  at  hvis  han  læser  flittigt,  så  vil 
vor  himmelske  Fader  hjælpe  ham  med  at 
bestå  sin  eksamen.  Han  kan  li'  at  spille 
bordtennis. 


César  Augusto  José  Osorio  Diaz, 

10  år,  fra  Lima  i  Peru,  fik  et  vidnesbyrd 
om  bøn,  da  han  var  nervøs  under  en 
rategraduering  og  bad  om  mod.  Da  han 
avde  bestået  gradueringen,  bad  han  igen 
himmelske  Fader  for  hans  hjælp. 


Casey  Tan,  8  år,  fra  Singapore,  elsker 
t  læse  historier  fra  skriften  og  at  komme 
Primary.  Han  holder  også  af  basketball 
ig  computerspil. 


Børnene  fra  Maracacuera  Ward  i  Cidade  Nova  Stav 
i  Belém  i  Brasilien  var  alle  ærbødige  under  deres 
nadvermødepræsentation.  De  sang  smukt  og  fremførte 
en  meget  åndelig  præsentation. 


YHEDERNE 


Børnene  i  Phnom  Penrnnissionen 
i  Cambodja  var  nogle  af  de  500  hellige, 
som  samledes  for  at  fejre  pionerdag. 
Børnene  havde  klædt  sig  ud  med  kyser  og 
cowboyhalstørklæder  og  sang  pionersange 
og  legede  pionerlege. 


Vicky  Brook,  6  år, 

ra  Saint'Jean  i  Quebec 
ft  Canada,  elsker  at  læse, 
fmale  og  spille  fodbold.  Hun  holder 
især  af  at  læse  i  skrifterne,  og  hendes 

yndlingsbøger  er  1  Nephi  og  2  Nephi.  Hun  elsker  at 

holde  sommerferie. 


Vianna  Chattergoon,  1 1  år,  fra 
California  i  Trinidad,  har  flere  hobbyer, 
såsom  at  svømme,  spille  cricket,  læse 
i  skrifterne  og  fortælle  andre  om 
evangeliet.  Hun  kan  også  lide  at  komme 
i  kirken,  bære  vidnesbyrd  og  holde  tale. 


Erin  Fleming,  7  år,  fra  Lakenheath  i 
ngland,  holder  af  at  tegne  billeder  af 
regnbuer.  Hun  kan  også  lide  at  spille 
laver  og  danse  med  sine  søstre. 


Danijel  Zdolec,  8  år,  fra  Varazdin 
Kroatien,  vil  være  den  første  kroat  i 
Venner  i  nyhederne.  Han  kan  lide  at 
synge,  især  i  kirken,  og  danse.  Han  elsker 
at  besøge  sin  bedstemor. 


OMEL  JACKS  VIGTIGSTE 
HJÆLPEMIDDEL 


(En  sand  historie) 
Rachelle  Pace  Castor 


Onkel  Jack  havde  været  politimand  det  meste  af 
sit  liv.  Det  var  hans  job  at  hjælpe  folk  i  nød. 
Han  brugte  sin  radio  til  at  høre  om  folk,  der 
var  i  nød,  sin  politibil  til  at  nå  derhen  i  en  fart,  og  sit 
skilt  til  at  vise  folk,  at  han  var  deres  ven.  Han  brugte 
også  sine  hurtige  ben,  stærke  arme  og  kvikke 
forstand  til  at  redde  andre. 

Masser  af  mennesker  var  afhængige  af  onkel  Jack. 
Da  onkel  Jack  blev  bedstefar,  besluttede  han 
at  lægge  radioen,  politibilen  og  skiltet  bag  sig  og 
foretage  sig  noget  mindre  farligt.  Han  brød  sig  ikke 


om  at  opgive  sine  trofaste  hjælpemidler,  men  han 
mente,  at  der  var  andre  måder  at  hjælpe  folk  på. 
Derfor  begyndte  han  at  arbejde  som  vagtmand. 
Hans  job  var  at  sikre,  at  skolebusserne  blev 
sikkert  forvaret  om  natten.  Han  talte  busserne, 
efterhånden  som  de  vendte  tilbage  efter  en  lang 
dag  med  at  køre  børn  til  og  fra  skole.  Så  parkerede 
han  alle  busserne  i  en  stor  bygning.  Selv  om 
han  ikke  havde  brug  for  sin  radio,  sin  hurtige 
bil  og  sit  skilt  til  at  passe  på  busserne,  så  savnede 
han  sine  gamle  hjælpemidler.  Nu  var  det  eneste 


hjælpemiddel,  som  han  havde  brug  for,  en  stor 
stavlygte. 

Fordi  han  holdt  af  de  børn,  der  skulle  køre  med 
busserne  om  morgenen,  gik  han  rundt  om 
bygningen  hver  nat  med  sin  kraftige  lygte  og  tjek' 
kede  dørene  for  at  sikre  sig,  at  ingen  brød  ind  og 
lavede  ballade. 

En  kold  nat  efter  at  onkel  Jack  var  færdig  med  sit 
job  og  satte  sig  ind  i  sin  bil  for  at  køre  hjem,  hørte 
han  Helligånden  hviske  i  hans  sind:  »Gå  ind  i 
bygningen  igen.«  Men  onkel  Jack  tænkte:  Jeg  har  en 
lang  tur  hjem.  Jeg  er  sulten  og  træt,  og  jeg  er  nødt  til  at 
slukke  alarmen,  hvis  jeg  skal  åbne  den  store  port. 

Han  besluttede  at  køre  hjem. 

To  gader  længere  fremme  hørte  han  røsten  igen. 
Denne  gang  var  det  ikke  en  hvisken:  »Kør  tilbage  til 
bygningen.«  Men  onkel  Jack  kørte  videre. 

Tre  gader  længere  væk  hørte  han  røsten  for  tredje 
gang.  Denne  gang  lød  den  meget  højt!  Onkel  Jack 
vendte  bilen,  kørte  hen  til  den  store  port  og  lod 
billygterne  lyse  hen  på  den.  Så  slukkede  han  for 


alarmen  og  begyndte  at  åbne  den  tunge  port. 

Da  porten  gik  op,  skinnede  billygterne  på  en  lille 
dreng,  der  stod  helt  alene  i  den  mørke  bygning.  Da 
onkel  Jack  kom  tættere  på,  kunne  han  se,  at  dren' 
gens  ansigt  var  vådt  af  tårer. 

Det  var  en  femårig  dreng,  som  var  faldet  i  søvn 
bag  i  bussen,  og  ingen  havde  bemærket  det.  »Jeg  bad 
om,  at  nogen  ville  hjælpe  mig,«  sagde  drengen.  »Jeg 
bad,  og  jeg  bad.« 

»Vor  himmelske  Fader  hørte  din  bøn,«  fortalte 
onkel  Jack  ham.  »Engang  fik  jeg  beskeder  over  min 
politiradio  i  min  bil,  men  denne  gang  sendte  vor 
himmelske  Fader  mig  en  besked  gennem 
Helligånden.« 

Onkel  Jack  hjalp  den  lille  dreng  med  at  finde  hjem 
til  sine  forældre,  og  alle  kom  trygt  og  sikkert  hjem 
den  aften. 

Selv  om  onkel  Jack  ikke  længere  havde  en  hurtig 
bil,  et  skilt  eller  en  radio  til  at  modtage  beskeder 
over,  hjalp  han  stadig  andre  mennesker.  Helligånden 
var  blevet  hans  vigtigste  hjælpemiddel.  □ 

Cynthia  S.  Cockriel 

Bøger  og  papir  hvirvlede  til  jorden,  da  Bettina  busede 
ind  i  søster  Caspersen  ude  på  gangen.  »Ih,  du  milde,« 
sagde  søster  Caspersen,  mens  hun  samlede  bøgerne  op. 
Lisa  hjalp  hurtigt  Bettina  med  at  samle  papirerne  sammen. 
»Tak,«  sagde  søster  Caspersen  smilende.  Pigerne  smilede 
tilbage.  Lisa  kunne  godt  lide  sin  nye  lærer  i  væbnerklassen. 
Da  de  kom  hen  til  klasselokalet,  var  Merete  der  allerede. 
»Det  er  godt,  du  er  blevet  rask  igen,«  sagde  søster  Caspersen 
til  hende.  Så  vendte  hun  sig  mod  Lisa.  »Da  Merete  gik  glip 
af  sidste  uges  lektion,«  sagde  hun,  »kan  du  måske  fortælle 

historien  om  den  barmhjertige 
samaritaner?« 

Lisa  lagde  mærke  til,  at  alle 
de  andre  ventede  på  hendes 
svar. 

»Lad  mig  fortælle  histo- 
rien,« bad  Bettina.  »Hvis  vi 

skal  vente  på  Lisa,  kan  vi  jo  sidde  her  hele  dagen.« 

Lisa  så  ned  i  gulvet,  da  søster  Caspersen  sagde:  »Du 
skylder  vist  Lisa  en  undskyldning,  Bettina.« 

»Undskyld,«  mumlede  Bettina. 

Lisa  havde  det  straks  bedre,  da  søster  Caspersen 
begyndte  at  fortælle  historien.  Hendes  stemme  beroli- 
gede Lisa,  og  historien  gav  hende  tårer  i  øjnene.  Nogle 
af  hendes  tårer  var  for  den  stakkels  mand,  som  lå  på 
vejen;  resten  var  for  hende  selv.  Hvorfor  kan  jeg  aldrig 
huske  historier  fra  skriften?  spekulerede  hun. 

»Til  forprogrammet  i  dag  sang  vi  >Søg,  tænk  og  bed<,« 
fortsatte  søster  Caspersen.  »Lagde  I  mærke  til,  at  vi 
sang  om  det  at  have  et  vidnesbyrd  om  skrifterne?  Tænk 
inde  i  jer  selv:  Har  jeg  et  vidnesbyrd?  Ved  jeg,  at  skrifterne 
er  sande?« 

Fordybet  i  tanker  nikkede  Lisa. 

»Lisa,  hvordan  kan  du  have  et  vidnesbyrd?«  fnøs 
Bettina.  »Du  kan  jo  ikke  engang  huske  sidste  uges 
lektion!  Man  skal  kende  skrifterne  for  at  have  et 
vidnesbyrd.« 

»Vores  vidnesbyrd  er  meget  personlige,  Bettina,« 
irettesatte  søster  Caspersen  hende  venligt.  »Vi  kan 
ikke  sige,  om  andre  har  eller  ikke  har  et  vidnesbyrd. 


Men  vi  kan  vide,  om  vi  selv  har  et.« 

Da  lektionen  var  forbi,  delte  søster  Caspersen  næste 
uges  læseopgave  ud  og  spurgte:  »Er  der  ellers  nogen,  der 
har  noget  at  sige?« 

Merete  rakte  hånden  i  vejret.  »Jeg  vil  gerne  takke  min 
hemmelige  væbnerven.  Kagerne  smagte  smaddergodt!« 

»Også  dig?«  spurgte  søster  Caspersen.  »Da  jeg  var  syg 
i  denne  uge,  var  der  en,  som  havde  stillet  kager  og  har 
et  kort  på  mit  dørtrin.  Det  var  underskrevet:  >Din 
hemmelige  væbnerven<.  Jeg  gad  vide,  hvem  det  er  ...« 
Søster  Caspersen  kiggede  sig  omkring  i  klassen.  »Tjah,« 
sagde  hun,  »hvem  det  end  er,  så  har  vedkommende 
forstået  sidste  uges  lektion.  Jesus  Kristus  lærte  os  at 
hjælpe  de  syge.  En  eller  anden  har  hørt  godt  efter  og 
praktiseret  det,  som  han  eller  hun  havde  lært.  Vi  har  vist 
en  barmhjertig  samaritaner  her  i  vores  væbnerklasse.« 

Ved  familiens  skriftstudium  den  aften  læste  far  højt 
fra  Det  Nye  Testamente.  Begejstret  udbrød  Lisa:  »Vi 
talte  om  den  historie  i  min  primaryklasse.« 

»Alle  tiders!«  sagde  far.  »Kan  du  fortælle  den  for  os?« 

Lisa  følte  samme  uro,  som  hun  havde  følt  i  morges. 
Hun  tænkte  sig  godt  om,  og  så  rystede  hun  på  hovedet. 
»Det  kan  jeg  ikke.«  Hendes  forældre  så  på  hinanden, 

og  far  fortsatte  med  at  læse  om  den  barmhjertige 
samaritaner. 

Senere  da  mor  sad  på  kanten  af  Lisas  seng  for  at 
kysse  hende  godnat,  opdagede  hun,  at  Lisa  græd.  »Hvad 
er  der  i  vejen?«  spurgte  mor. 

»Hvorfor  kan  jeg  ikke  huske  den  historie?  Nogle 
gange  føler  jeg  mig  så  dum.«  Lisa  fortalte  hende,  hvad 
der  var  sket  i  Primary.  »Bettina  har  ret,«  sagde  Lisa. 
»Jeg  kender  ikke  skrifterne.« 

Lisas  mor  gav  hende  et  kram.  »Du  er  ikke  dum,  Lisa. 
Du  er  en  kvik,  lille  pige.  Du  forstår,  hvad  historierne 
handler  om,  men  du  lærer  dem  på  en  anden  måde  end 
andre,  og  det  er  lidt  sværere  for  dig  at  huske  detaljerne 
-  det  er  det  hele.« 

Lærerne  i  Lisas  klasse  i  skolen  sagde  altid 
det  samme  til  hende.  Hun  havde  hørt  det 
igen  og  igen,  men  det  hjalp  ikke. 

Næste  søndag  stillede  søster  Caspersen 
ikke  Lisa  nogen  spørgsmål,  og  Lisa  rakte 
ikke  hånden  op.  Bettina  besvarede  næsten 
alle  spørgsmålene  -  rigtigt  endda.  Gid  jeg 
var  ligesom  Bettina,  tænkte  Lisa. 

Da  klassen  var  forbi,  skyndte  alle 
pigerne  sig  ud,  undtagen  Lisa,  som  blev 
tilbage  og  hjalp  søster  Caspersen  med 
at  viske  tavlen  ren  og  stille 
stolene  på  plads.  »Tak,  Lisa,« 
sagde  hendes  underviser.  »Jeg 
kan  altid  regne  med  din  hjælp.« 

»Jeg  kunne  godt  lide  lekti- 
onen,« sagde  Lisa.  »Du  er  en 
god  underviser.«  Lisa  lagde 
mærke  til,  at  søster  Caspersen 
smilede  bredt. 

Senere  den  uge  lukkede 
Lisa  hoveddøren  op  og  fandt 
et  brev  og  en  lille  pakke  på 
verandaen.  Det  var  fra  søster 


Caspersen.  Lisa  lukkede  hurtigt  brevet  op  og  læste  det: 
»Kære  Lisa. 

Du  skal  vide,  hvor  meget  jeg  nyder  at  have  dig  i 
klassen.  Jeg  har  lagt  mærke  til,  at  du  ikke  er  så  glad  for 
at  besvare  spørgsmål,  så  derfor  spurgte  jeg  dig  ikke  om 
noget  i  søndags.  Lisa,  du  kender  jo  historierne  fra  skrif- 
terne. Jeg  har  set  dig  efterleve  dem. 

Jeg  har  på  fornemmelsen,  at  du  var  Meretes  -  og  min 
-  hemmelige  væbnerven.  Du  hjalp  de  syge.  Kan  du 
huske,  at  du  hjalp  Bettina  med  at  samle  mine  papirer 
op?  Du  hjalp  en,  der  havde  brug  for  hjælp.  Hver  gang 
du  takker  mig  for  en  god  lektion,  hjælper  du  mig  til  at 
blive  en  bedre  underviser. 

Lisa,  du  ved  mere  om  den  barmhjertige  samaritaner, 
end  du  tror.  Nogle  mennesker  har  let  ved  at 
huske  skrifterne  ordret,  og  det  er  en  vidun- 
derlig gave.  Men  det  sværeste  er  at  efterleve 
de  principper,  som  skrifterne  belærer  om. 

Tak  fordi  du  er  vores  klasses  barmhjer- 
tige samaritaner.  Nyd  din  gave.  Den 
minder  mig  om  dig. 

Kærlig  hilsen, 

Søster  Caspersen.« 
Lisa  pakkede  silkepa- 
piret op  og  fandt  et 
bogmærke,  hvorpå 
der  stod:  »Den  barm- 
hjertige samaritaner«. 
Lisa  læste  ordene 
igen  og  igen  -  de 
lød  så  godt.  Da 
hun  gik  ind  i 
huset  igen,  sang 
hun:  »For  dybt 
i  mit  hjerte  Ånden 
si'r,  at  skriften  kommer 
fra  Gud«  (Børnenes  sangbog, 
nr.  66).  □ 


HISTORIER  FRA  DET  NYE  TESTAMENTE 


DE 

VISE  MÆND 


Vise  mænd,  som  boede  i  andre  lande,  vidste,  hvad 
profeterne  havde  sagt  om  Jesu  fødsel.  Da  de  så  en  ny 
stjerne  på  himlen,  vidste  de,  at  Jesus  var  blevet  født. 

Matt  2:1-2 


De  vise  mænd  vidste,  at  Jesus  skulle  være  konge,  så  de 
drog  til  kong  Herodes  i  Jerusalem  og  spurgte  ham,  hvor 
den  nye  konge  var.  Herodes  sagde,  at  de  kunne  finde 
Jesus  i  Betlehem. 

Matt  2:1-2,  8 


De  vise  mænd  tog  derhen  og  fandt  Jesus.  De  knælede 
og  tilbad  ham  og  gav  ham  gaver.  Så  rejste  de  hjem. 

Matt  2:11-12 

HISTORIER  FRA  DET  NYE  TESTAMENTE 


DEN  ONDE 

KONG 

HERODES 


Kong  Herodes  var  bekymret.  De  vise  mænd  havde 
sagt,  at  Jesus  skulle  blive  konge.  Herodes  ville  være 
den  eneste  konge,  så  han  overvejede,  hvordan  han 
kunne  slå  Jesus  ihjel.  Da  Herodes  vidste,  at  Jesus  var 
et  spædbarn,  gav  han  sine  soldater  ordre  til  at  slå  alle 
spædbørn  i  Betlehem  og  omegn  ihjel. 

Matt  2:3,  13,  16 


En  engel  advarede  Josef  og  sagde,  at  han  skulle  tage 
Maria  og  Jesus  og  rejse  til  Egypten.  Egypten  ligger  langt 
fra  Betlehem.  Der  ville  Herodes  ikke  finde  Jesus. 

Matt  2:13 


Josef  adlød.  Han  og  Maria  og  Jesus  var  i  Egypten,  da 
Herodes'  soldater  slog  alle  de  små  børn  i  Betlehem 
ihjel. 

Matt  2:14,  16 

Zakarias  ville  ikke  have,  at  Johannes  skulle  blive  slået 
ihjel,  så  han  sendte  Elisabeth  og  Johannes  op  i  bjer- 
gene. Der  var  Johannes  i  sikkerhed. 

Joseph  Smith,  Profeten  Joseph  Smiths  lærdomme,  red. 
Joseph  Fielding  Smith,  1954,  s.  313. 


Kong  Herodes  spurgte  Zakarias,  hvor  Johannes  var, 
men  Zakarias  ville  ikke  fortælle  ham  det. 

Lærdomme,  s.  313. 


Kong  Herodes  sendte  sine  soldater  ud  for  at  slå 
Zakarias  ihjel.  De  myrdede  ham  foran  alteret  i  templet. 

Matt  23:35;  Lærdomme,  s.  313. 


Da  kong  Herodes  var  død,  fortalte  en  engel  Josef,  at 
han  skulle  tage  Jesus  og  Maria  med  hjem  igen.  Josef 
bragte  dem  til  Nazaret,  hvor  Jesus  var  i  sikkerhed. 

Matt  2:19-21,  23 

JEG  PRØVER  AT  VÆRE  SOM  JESUS 

Mijc  til 
tiden 


HISTORIEFORTÆLLEREN  FRA  ....      —  .  -.       . 

galilæa,  af  del  parson  Adahs  Georgina  Gpriani  Yaun 


Jeg  var  nervøs.  Ved  vores  sidste  familieaften 
havde  far  bekendtgjort,  at  hver  af  os  ville  få  en 
vigtig  kaldelse  i  vores  familie. 

Nu  var  det  mandag  igen,  og  det  var  næsten  tid  til 
familieaften.  Hvilken  kaldeise  mon  jeg  fik?  Jeg  ved  det, 
tænkte  jeg,  mor  og  far  kalder  mig  til  at  dirigere  musikken. 
Alle  sagde,  at  jeg  var  god  til  det.  Eller  måske  skal  jeg  dele 
forfriskningerne  ud.  Det  var  en  opgave,  jeg  med  glæde 
ville  tage  imod. 

Endelig  kaldte  mor  os  alle  sammen  ind.  Det 
var  hendes  tur  til  at  lede  mødet. 

En  efter  en  dukkede  de  andre  op: 
Mine  søstre  Roxana  og  Dayana, 
mine  brødre  Bernie  og  Victorio 
og  far  og  mor. 

Dayana  stod  for  lektionen,  og 
den  var  rigtig  sjov.  Hun  havde 
masser  af  billeder  og  historier 
om  enighed  i  familien.  Så  var 
det  tid  til  at  skrive  det  ugent- 
lige brev  til  min  bror  Rodolfo, 
som  er  på  mission. 


Og  så  bekendtgjorde  far  opgaverne.  Dayana  skulle 
stå  for  musikken,  Roxana  for  forfriskninger,  og  Victorio 
og  Bernie  blev  valgt  til  familieaftens-ærbødighedsledere. 
»Hvad  med  mig?«  spurgte  jeg  utålmodigt. 
»Ja,  Adalis,«  sagde  far,  »du  er  meget  ansvarlig,  og  du 
er  væbner  i  Primary,  så  du  får  en  meget  vigtig  opgave. 
Du  skal  være  familiebønssekretær!« 

Jeg  var  ellevild!  Det  var  en  ny  stilling,  og  jeg  fik  den! 
»Fra  nu  af,«  forklarede  mor,  »holder  vi  familiebøn 
kl.  19.00.  Adalis,  du  har  ansvaret  for  at  sørge 
for,  at  alle  kommer  til  bøn  til  tiden.« 

Nu  har  jeg  haft  den  kaldelse  i  to  uger. 
Det  er  ikke  let  at  få  samlet  alle  de  andre. 
Men  når  jeg  tænker  på  Jesus  og  alle  de 
gange,  hvor  han  underviste  om  bøn,  så 
forestiller  jeg  mig,  at  han  gjorde  det 
samme.  Han  samlede  alle  til  bøn  som 
en  stor  familie  -  lige  til  tiden!  □ 

Adalis  Georgina  Cipriani  Yauri,  10  år, 
José  Galvez  Ward, 
Villa  Salvador  Stav  i  Lima  i  Peru 

Modtag  personlig  åbenbaring 

Profeten  Nephi  lovede:  »... 
dersom  I  vil . . .  modtage  den 
Helligånd,  skal  den  vise  jer 
alt,  hvad  I  skal  gøre«  (2  Nephi  32:5). 
Som  medlemmer  af  Herrens  Kirke 
nyder  vi  den  velsignelse  at  modtage 
den  personlige  åbenbaring,  som 
ledsager  Helligåndens  nærhed. 

FREDENS  SPROG 

Hvordan  modtager  man 
personlig  åbenbaring?  »Hold  jer 
nær  til  mig,«  siger  Herren,  »og  jeg 
vil  holde  mig  nær  til  jer.  Søg  mig 
flittigt,  så  skal  I  finde  mig«  (L&P 
88:63).  Oprigtig  bøn  opsendt  i  tro 
og  i  Jesu  Kristi  navn  åbner  himlen. 
Hjerter,  som  er  blødgjorte  af 
omvendelse,  og  sind,  som  er  skolet 
af  studium,  er  beredte  til  at 
modtage  inspiration  (se  L&P  8:2; 
9:7-9). 

Hvordan  kan  vi  kende  den 
personlige  åbenbaring,  når  den 
kommer?  Ældste  Dallin  H.  Oaks 
fra  De  Tolv  Apostles  Kvorum  har 
bemærket,  at  »Gud  underviser  sine 
sønner  og  døtre  ved  sin  Ånds  kraft, 
hvilket  oplyser  deres  sind  og  taler 
fred  til  dem  angående  de  spørgsmål, 
som  de  har  stillet«  (»Undervisning 
og  indlæring  ved  Ånden«,  Liahona, 
maj  1999,  s.  22).  Åbenbaring 
kommer  ofte  i  form  af  følelser. 
Ældste  Boyd  K.  Packer  fra  De  Tolv 
Apostles  Kvorum  har  beskrevet 
personlig   åbenbaring   som    »fine, 


ophøjede  åndelige  budskaber  ... 
som  man  føler,  snarere  end  hører  . . . 
Ånden  ...  hvisker.  Den  kærtegner 
os  så  blidt,  at  vi  måske  ikke  opdager 
det,  hvis  vi  er  optaget  af  andre 
gøremål«  (»Herrens  lys«,  Stjernen, 
december  1988,  s.  32). 

EN  KILDE  TIL  TRØST  OG  VEJLEDNING 

Søster  Sveinbjorg  Gudmundsdottir 
fra  Reykjavik  på  Island  måtte 
igennem  en  meget  vanskelig  tid.  En 
morgen  vandrede  to  af  hendes  sønner 
og  en  ven  op  på  et  nærliggende,  sne- 
klædt bjerg.  Under  vandreturen 
omkom  to  af  dem,  nemlig  hendes 
ældste  søn  og  deres  ven,  grenspræsi- 
denten.  Sorgen  gennemborede  søster 
Gudmundsdottirs  hjerte  som  en  skarp 
kniv.  Hun  kunne  ikke  begribe, 
hvorfor  Herren  havde  tilladt  denne 
tragedie. 

Søster  Gudmundsdottir  knælede, 
som  hun  gjorde  hver  aften,  ned  for  at 
takke  Herren  for  den  dag,  der  var 
gået.  Men  hun  kunne  ikke  få  et  ord 
frem.  Hun  spurgte  sig  selv:  »Hvordan 
kan  jeg  takke  ham  for  denne  frygtelige 
dag?«  Og  så  kom  hun  i  tanke  om  den 
søn,  der  var  sluppet  fra  det  med  livet 
i  behold.  Hun  takkede  Herren  for,  at 
han  havde  beskyttet  ham,  og  for  de 
to  omkomnes  godhed.  Derefter 
takkede  hun  for  sine  fire  andre  børn 
og  sine  svigerbørn  og  børnebørn. 
»For  hvert  takkeord,«  skriver  hun, 
»blev  byrden  i  mit  bryst  lettere,  og  en 

varm,  livgivende  følelse  strømmede 
gennem  min  krop.  Mit  sind  blev  fyldt 
med  fred,  og  mit  hjerte  med  glæde.« 
Hun  tænkte:  »Hvordan  kan  jeg  føle 
glæde,  efter  det  der  er  sket?«  Åndens 
betjening  viste  hende,  at  »selv  i  den 
dybeste  sorg  kan  vor  himmelske 
Fader  velsigne  os  med  fred  og  glæde« 
(»Selv  i  den  dybeste  sorg«,  Stjernen, 
december  1997,  s.  44). 

Sheri  L.  Dew,  der  er  anden- 
rådgiver i  Hjælpeforeningens  præsi- 
dentskab, minder  os  om,  at  »en 
kvinde,  der  ledes  af  Ånden,  ved, 
hvorhen  hun  skal  vende  sig  for  at  få 
svar  og  fred.  Hun  kan  træffe  vanske- 
lige beslutninger  og  stå  over  for 
problemer  med  tillid,  fordi  hun  får 
råd  fra  Ånden«  (»Vi  er  ikke  alene«, 
Liahona,  januar  1999,  s.  113).  □ 


Den  største  udfordring,  som  verden  står  over  for  i 
dag,  er  nok  den  voldsomme  udbredelse  af  Satans 
indflydelse.  Hans  angreb  er  ikke  længere  skjult. 
Det  er  åbent  og  ublut  og  svært  at  undgå.  Mange  synder 
konkurrerer  åbenlyst  om  vores  opmærksomhed,  idet  de 
hævder,  at  de  er  »acceptabel«  eller  endog  »normal« 
adfærd.  Satan  udnytter  medierne,  især  fjernsyn  og  inter' 
nettet,  til  at  fremme  sit  nedbrydende  budskab. 

Men  vi  er  ikke  alene  i  vores  kamp  mod  det  onde.  Et  af 
de  centrale  budskaber  i  Mormons  Bog,  et,  der  gentages 
igen  og  igen,  er,  at  vi  ved  at  komme  til  Kristus  kan  fødes 
på  ny  og  således  overvinde  verden  og  dens  onde  påvirk- 
ning (se  Moroni  10:32-33).  Når  vi  bliver  nye  skabninger 
gennem  forsoningen,  har  vi  ikke  længere  noget  ønske  om 
at  gøre  ondt,  men  ønsker  at  gøre  godt  (se  Mosiah  5:2). 

I  1921  foretog  ældste  David  O.  McKay  (1873-1970), 
der  senere  blev  Kirkens  niende  præsident,  en  jordom- 


rejse til  alle  Kirkens  missioner.  Mens  han  befandt  sig  om 
bord  på  et  skib  med  kurs  mod  Apia  i  Samoa,  havde  han 
en  vidunderlig  oplevelse,  som  lærer  os  to  ting.  For  det 
første  viser  den  os,  hvilke  tanker  vi  kan  tænke,  når  vi 
egentlig  ikke  har  noget  at  tænke  over.  For  det  andet  viser 
den  os  de  velsignelser,  som  vor  himmelske  Fader  gemmer 
til  dem,  der  kommer  til  Kristus  og  overvinder  verden. 
Præsident  McKay  skrev: 

»Hen  imod  aften  var  den  smukke  solnedgangs  lys  et 
vidunderligt  syn!  Himlen  var  let  lyserød,  og  de  skyer,  som 
drev  i  horisonten,  var  kantet  med  forskellige  nuancer  af 
rød  og  orange,  mens  de  tungere  skyer  længere  mod  vest 
var  dystert  lilla  og  sorte.  Disse  forskellige  farver  kastede 
forskellige  skygger  på  vandets  overflade.  Dem  fra  skyen 
var  lange  og  mørke,  mens  dem  fra  den  rødlige  himmel  var 
klare,  men  rosafarvede  og  gled  over  i  en  lyserød  nuance, 
som  blandedes  med  havets  klare  blå.  Gradvist  blev  skyg- 


z 
O 


LINJE  PÅ  LINJE 


OVERVIND  VERDEN 


mk 


• 


gerne  mørkere  og  tungere,  og  så  smeltede  det  hele 
sammen  til  et  smukt,  fredfyldt  tusmørke,  som  fik  havet  til 
at  ligne  et  stort  spejl,  hvori  halvmånens  skær  spejlede  sig! 

Klokken  ti  den  aften  lå  jeg  i  min  køje  og  overvejede 
dette  smukke  syn,  mens  jeg  tænkte:  Hvor  smukt  det  end  er, 
så  vækker  det  ikke  de  samme  følelser  i  mig,  som  barnets 
uskyld  og  mine  kæres  og  venners  ædle  karakter  gør.  Deres 
skønhed,  uselviskhed  og  tapperhed  er  det  smukkeste  af  alt! 

Så  faldt  jeg  i  søvn,  og  i  et  syn  så  jeg  noget  uendelig 
ophøjet.  I  det  fjerne  så  jeg  en  smuk  hvid  by.  Skønt  den  var 
langt  væk,  syntes  jeg  at  kunne  fornemme,  at  der  var  træer 
med  saftige  frugter,  buskadser  med  smukt  farvede  blade  og 
frodige  blomster  overalt.  Den  klare  himmel  over  mig 
syntes  at  afspejle  disse  smukke  nuancer.  Da  fik  jeg  øje  på 
en  stor  skare  mennesker,  som  nærmede 
sig  byen.  Hver  af  dem  bar 
en  hvid,   fejende   kjortel    ...    Min 


opmærksomhed  syntes  straks  at  drages  mod  deres  Leder, 
og  skønt  jeg  kun  kunne  se  hans  ansigt  og  krop  i  profil, 
genkendte  jeg  ham  straks  som  min  Frelser!  Hans  fremto- 
nings lød  og  udstråling  var  et  prægtigt  syn!  Han  udstrålede 
en  fred,  som  syntes  ophøjet,  ja,  den  var  guddommelig! 

Jeg  forstod,  at  byen  var  hans.  Det  var  den  evige  stad; 
og  de  mennesker,  der  fulgte  ham,  skulle  bo  der  i  fred  og 
evig  lykke. 

Men  hvem  var  de? 

Som  havde  Frelseren  læst  mine  tanker,  svarede  han 
ved  at  pege  på  en  halvcirkel,  som  kom  til  syne  over  dem, 
og  på  hvilken  der  med  guldskrift  stod  disse  ord: 

Det  er  disse,  som  har  overvundet  verden, 

som  i  sandhed  er  blevet  født  på  ny! 

Da  jeg  vågnede,  brød  daggryet  frem  over  Apias  havn« 
(Cherished  Experiences  from  the  Writings  of  President  David 
O.  McKay,  red.  Clare  Middlemiss,  1955,  s.  101402).  □ 


Omfattende  beviser,  der  støtter 

Mormons  Boa 


Daniel  C.  Peterson 


Trofast  forskning  øger  fortsat  vores 
forståelse  af  Mormons  Bog 


De  sidste  dages  hellige  studerer  Mormons  Bog 
mere  grundigt  end  nogensinde  før.  Og  takket 
være  dette  øgede  studium  træder  bogens 
rigdom  og  dens  oversætter  profeten  Joseph  Smiths  for- 
bløffende præstation  tydeligere  frem. 

Selvfølgelig  kan  boglig  viden  ikke  erstatte  Åndens 
vidne  som  kilden  til  et  vidnesbyrd.  Som  ældste  B.H. 
Roberts  (1857-1933)  fra  De  Halvfjerds  sagde: 
Helligåndens  kraft  »skal  altid  være  den  vigtigste  kilde 
til  bevis  på  Mormons  Bogs  sandhed.  Alle  andre  beviser 
er  sekundære  . . .  Ingen  bevisrække,  hvor  fremragende 
den  end  opstilles,  intet  argument,  hvor  kunstfærdigt 
det  end  fremføres,  kan  nogensinde  erstatte  det.« 

Men  boglig  viden  har  sin  plads,  selv  i  åndelige  anlig- 
gender. I  1829  sagde  Herren  i  en  åbenbaring  givet  til 
Oliver  Cowdery  gennem  profeten  Joseph  Smith:  »Ja,  jeg 
vil  tale  til  dig  i  din  sjæl  og  i  dit  hjerte  gennem  den 
Helligånd«  (L&P  8:2;  fremhævelse  tilføjet).  I  1832  sagde 
Herren  til  profeten  Joseph  Smith:  ». . .  søg  efter  kundskab 
ved  læsning  og  ved  tro«  (L&P  88:118).  Som  en  forfatter 
engang  har  bemærket:  »Det,  som  ingen  er  i  stand  til  at 
forsvare,  forkastes  hurtigt.  Rationelle  argumenter  skaber 
ikke  overbevisning,  men  de  fremmer  et  klima,  hvor  over- 
bevisningen kan  blomstre.« 

Omhyggelig  forskning  giver  os  en  mere  omfattende, 
dyb  og  præcis  forståelse.  »For  at  blive  kendt  skal  sand- 
heden fremsættes,«  sagde  ældste  Roberts,  »og  jo  tydeli- 
gere og  jo  mere  fuldkommen  den  fremstilling  er,  desto 
bedre  muligheder  har  den  hellige  Ånd  for  at  vidne  over 


for  menneskenes  sjæle  om,  at  værket  er  sandt.« 

Aprilkonferencen  i  1986,  hvor  præsident  Ezra  Taft 
Benson  (1899-1994)  blev  opretholdt  som  Kirkens  13. 
præsident,  var  et  vendepunkt  for  studiet  af  Mormons 
Bog  og  efterlevelsen  af  dens  lærdomme.  Præsident 
Benson  citerede  Lære  og  Pagter  84:54-58  og  sagde,  at 
Kirken  havde  forsømt  sit  vigtigste  skrift,  og  at  »Herren 
har  åbenbaret  behovet  for  igen  at  lægge  vægt  på 
Mormons  Bog«.  Han  velsignede  de  hellige  med  »større 
forståelse«  af  bogen  (»Et  helligt  ansvar«,  Stjernen,  april- 
konferencen 1986,  s.  79). 

Den  velsignelse  er  tydeligvis  blevet  indfriet  og  bliver 
det  stadig.  Lykkeligvis  var  en  ånd  af  agtpågivenhed  over 
for  Mormons  Bog  allerede  begyndt  at  virke  i  Kirken.  Som 
en  enkelt  indikator  kan  nævnes,  at  udgivelsen  af  seriøse 
afhandlinger  om  Mormons  Bog  steg  med  50  %  sidst  i 
1970'erne  og  svulmede  med  yderligere  230  %  i  begyn- 
delsen af  1980'erne.  Og  tendensen  fortsætter.  Denne 
artikel  opsummerer  nogle  få  hovedpunkter  af  det,  som 
forskningen  har  lært  os  om  Mormons  Bog  og  dens 
baggrund  i  oldtiden. 

Indsat  til  venstre:  Man  har  fundet  mere  end 
100  eksempler  på  gamle  optegnelser  på 
metalplader,  deriblandt  Darius'  guldplade,  som 
blev  begravet  i  en  stenkiste  omkring  515-516  f.Kr. 
Indsat  til  højre:  Undersøgelser  af  de  officielle 
vidner  til  guldpladernes  eksistens  bekræfter  deres 
retskafne  karakter. 

PLADERNE,  OVERSÆTTELSEN  OG  VIDNERNE 

I  en  kort  periode  sidst  i  1820'erne  var  profeten  Joseph 
Smith  virkelig  i  besiddelse  af  guldpladerne.  Det  er  en  af  de 
mest  sikkert  fastslåede  kendsgerninger  i  de  sidste  dages 
helliges  historie.  Udover  Joseph  Smith  bar  1 1  officielle  og 
adskillige  uofficielle  vidner  vidnesbyrd  om  pladernes  eksi- 
stens og,  i  nogle  tilfælde,  om  dramatiske  overnaturlige 
bekræftelser  på  deres  ægthed.  Omhyggelige  undersøgelser 
af  disse  vidner  har  bekræftet  deres  retskafne  karakter  og 
sandheden  af  deres  beretninger. 

Og  skønt  profetens  kritikere  fandt  hans  påstand  om 
guldpladerne  latterlig,  så  ved  vi  nu,  at  det  var  skik  i 
oldtiden  at  skrive  religiøse  tekster  på  metalplader  (somme 
tider  endda  af  guld).  Faktisk  er  det  nu  kendt,  at  den  gamle 
skik  anvendtes  i  den  samme  æra  og  samme  område, 
som  folkene  i  Mormons  Bog  stammer  fra.  Med  kobber- 
rullen  og  de  øvrige  materialer  fra  Dødehavsområdet,  har 
vi  en  næsten  nøjagtig  parallel:  Ligesom  de  gamle  nephi- 
tiske  plader  blev  også  disse  materialer  forseglet  i  en 
klippehule  inden  en  militær  katastrofe  for  at  blive  bevaret 
for  eftertiden. 

Mormons  Bog  blev  skrevet  på  »forbedret  ægyptisk« 
(Mormon  9:32).  De  fleste,  der  har 
studeret  emnet,  konkluderer,  at  det 
betød,  at  man  skrev  hebraisk,  men  med 
modificerede  egyptiske  skrifttegn.  I  de 
senere  år  har  vi  erfaret,  at  adskillige 
andre  oldtidsdokumenter  blev  udfær- 
diget på  den  måde. 

Mormons  Bogs  titelblad  erklærer,  at 

den  skulle   »komme  frem  ved  Guds 

gave    og    kraft«.    Nyere    beviser    og 

studium  viser,  at  det  er  nøjagtig,  hvad 

der  måtte  ske.  Derudover  tyder  beviserne  på,  at 

Skønt  megen  moderne  forskning 
underbygger  teksten, 
er  det  kun  gennem 
Helligåndens  kraft, 
at  vi  kan  vide,  at 
Mormons  Bog  er  sand. 

oversættelsen  og  dikteringen  af  bogen  gennemførtes  på 
knap  63  arbejdsdage  -  en  rivende  hastighed,  som  uden 
omskrivninger  eller  rettelser  gjorde,  at  man  frembragte 
8,5  sider  (af  den  nuværende  engelske  udgave)  om  dagen. 

Desuden  er  der  intet,  der  tyder  på,  at  Joseph  Smith 
foretog  nogen  studier  eller  endog  læste  særlig  meget, 
før  Mormons  Bogs  fremkomst.  Faktisk  ejede 
han  måske  end  ikke  en  Bibel,  på  det  tidspunkt 
hvor  han  foretog  oversættelsen.  Joseph  Smith 
havde  tilbragt  størstedelen  af  sin  ungdom  med 
at    fælde    træer,    afbrænde    buskads,    fjerne 
kampesten  og  pløje.  Han  havde  højst 
fået  et  par  måneders  formel  skole- 
gang. Hans  mor  mindedes  senere, 
at  han  selv  sidst  i  teenageårene 
»følte  meget  mindre  trang  til 
at  læse  bøger  end  de  andre  af 
vore  børn«. 

Josephs      hustru     Emma 
sagde,  at  han  sidst  i  1820'erne 
»ikke  kunne  hverken  skrive 
eller  diktere  et  sammenhæn 
gende  og  velformuleret  brev,  og 
da  slet  ikke  diktere  en  bog  som 
Mormons  Bog«.  Hun  sagde  også, 
at  »størstedelen  af  dette  arbejde 
blev   udført  under  min   tilstede- 
værelse, hvor  jeg  kunne  se  og  vide, 
hvad  der  skete   ...   På  intet  tidspunkt 
under     [oversættelsesarbejdet]     havde 
Joseph  Smith  nogle  [manuskripter]  eller 
bøger  af  nogen  art,  som  han  kunne  læse 
eller  diktere  fra,  bortset  fra  de  metalplader, 
som  jeg  vidste,  at  han  havde«.  »Hvis,«  sagde 
hun,  »han  havde  haft  noget  i  den  retning, 
ville  han  ikke  kunne  have  holdt  det  skjult 
for  mig«. 

Og  Emma  tilføjede  i  et  brev  til  sin  søn: 
»Jeg  er  forvisset  om,  at  intet  menneske  kunne 
have  dikteret  manuskripterne,  medmindre 
han  var  inspireret;  for  da  jeg  virkede 


som  hans  skriver,  dikterede  din  far  for  mig  time  efter 
time;  og  når  han  vendte  tilbage  efter  måltider  eller  andre 
afbrydelser,  fortsatte  han  straks  der,  hvor  han  var  sluppet, 
uden  først  at  skulle  se  manuskriptet  eller  have  læst  op  fra 
det.  Sådan  foregik  det  sædvanligvis.  Det  er  tvivlsomt,  om 
en  lærd  mand  kunne  have  gjort  det;  og  for  en,  der 
var  så  uvidende  og  uuddannet,  som  han  var,  var  det 
simpelthen  umuligt.« 

I  de  senere  år  har  ihærdig  statistisk  analyse 

stærkt  indikeret,  at  hverken  Joseph  Smith  eller 

nogle  af  hans  kendte  omgangskreds  forfattede  den 

engelske  tekst  til  Mormons  Bog.   Faktisk  tyder 

undersøgelserne  på,  at  bogen  er  skrevet  af 

adskillige,  forskellige  forfattere. 

Forskningen  viser  også,  at  bogen  ikke 
passer  ind  i  det  19.  århundredes  ameri- 
kanske kultur.  For  eksempel  er  der 
meget  lidt  af  den  militærromantik, 
som  var   fremherskende   i  Joseph 
Smiths  Amerika.  I  stedet  finder  vi 
stærkt   realistiske   skildringer   af 
krigens  ødelæggelser.  Og  i  beret- 
ningen  om   gadiantonrøverne 
I    finder  vi  en  realistisk  skildring 
af  en   langvarig   guerillakrig, 
der   er   udgivet   mere   end   et 
århundrede  før  det   20.   århun- 
dredes  guerilla-teoretikere   satte   pennen 
til  papiret. 

FRA  JERUSALEM  TIL  DEN  NYE  VERDEN 

Derimod  passer  Mormons  Bog  godt 
ind  i  det,  som  vi  kender  til  oldtidens 
verden.    Dens    tidlige    beretning    om 


Mormons  Bog,  der  er 
frembragt  på  knap  63 
arbejdsdage,  uden  hjælp 
fra  videnskabelig  forsk- 
ning, indeholder  en 
nøgtern  og  realistisk 
historisk  fortælling,  der 
rummer  forbløffende 
profetier  om  begiven- 
heder, som  for  eksempel 
Columbus'  opdagelse  af 
den  nye  verden. 


Jerusalem  lige  før  det  babyloniske  fangenskab  får  større 
og  større  troværdighed,  efterhånden  som  forskningsre- 
sultaterne øges.  For  eksempel  er  navnet  på  Lehis 
hustru,  Sariah,  der  tidligere  var  ukendt  uden  for 
Mormons  Bog,  blevet  fundet  i  gamle  jødiske  doku- 
menter fra  Egypten.  På  samme  måde  stammer  navnet 
Nephi  fra  præcis  den  tid  og  det  område,  hvori  den  første 
person  i  Mormons  Bog,  der  bærer  det  navn,  levede. 
Nephis  drab  på  Laban  og  den  begrundelse  for  det,  som 
Herren  gav  ham,  kan  nu  ses  som  en  instruks,  der  var 
rettet  mod  kulturen  på  Nephis  tid. 

Billedsproget  i  Nephis  syn  er  dybt  rodfæstet  i 
Mellemøstens  symbolik,  som  Joseph  Smith  ikke  kunne  have 
været  bekendt  med.  Desuden  er  dets  forudsigelser  forbløf- 
fende præcise.  Tag  blot  1  Nephi  13:12,  et  vers,  der  almin- 
deligvis menes  at  beskrive  Christoffer  Columbus:  »Og  jeg  så, 
og  se,  der  var  iblandt  folkene  en  mand,  som  var  skilt  fra 
mine  brødres  afkom  ved  de  mange  vande,  og  jeg  så,  at  Guds 
ånd  kom  ned  og  virkede  på  manden,  og  han  drog  over  de 
mange  vande  lige  til  mine  brødres  afkom,  som  var  i  det 
forjættede  land.« 

Mange  har  betragtet  Columbus  som  en  eventyrer.  Men 
den  nylige   udgivelse   af  Columbus' 
Profetiernes  Bog  kan  vi  se,  hvor  nøjagtig 
Mormons  Bogs  beskrivelse  er.  Han  sagde, 
at  han  blev  ledt  af  den  hellige  Ånd,  og  han 
var  ikke  blot  ivrig  efter  at  udbrede  kristen- 
dommen, men  også  efter  at  opfylde  Bibelens  profetier. 
Blandt  hans  yndlingsskriftsteder  var  Johannes  10: 16  med 
versets  henvisning  til  »andre  får«  og  versene  i  Esajas,  der 
taler  om  »øerne  i  havet«.  Det  er  netop  de  skriftsteder,  som 
Mormons  Bog  bruger  om  sig  selv. 

I  sin  afhandling  »Lehi  in  the  Desert«  fra  1952 

belyser  Hugh  Nibley  Lehis  rejse  over 

land  fra  Jerusalem  ved  at  anbringe 

den   langs    den   arabiske    halvøs 

kyst.    Siden   da   har   sidste   dages 

hellige  lærde  og  opdagelsesrejsende 

forbedret  vores   forståelse   af  ruten 

ved  selv  at  besøge  og  systematisk  at 

kortlægge  området,  hvilket  har  gjort  os 

i  stand  til  at  identificere  mulige  lokaliteter  fra 
Mormons  Bog  i  Arabien.  Mormons  Bogs  beretning  om 
Lehis  rejse  beskriver  nøjagtigt  flere  forskellige  geogra- 
fiske forhold  i  Arabien,  men  ingen  af  det  19.  århun- 
dredes lærde,  og  da  slet  ikke  Joseph  Smith,  kunne  have 
kendt  til  disse. 

Lehis  imponerende  rejse  fra  Jerusalem  til  den  nye 
verden  levede  videre  i  erindringen  hos  hans  efterkom- 
mere, der  så  den  som  bevis  på  Guds  mirakuløse  kraft, 
ligesom  under  israelitternes  udfrielse  fra  Egypten  tidli- 
gere. Faktisk  har  omhyggelige  nutidige  studier  vist,  at 
selve  de  udtryk,  der  bruges  til  at  beskrive  og  huske  Lehis 
rejse,  er  taget  fra  den  bibelske  beretning  om  udvan- 
dringen. Historiens  litterære  opbygning  er  både  meget 
sindrig  og  autentisk  mellemøstlig. 

DEN  GAMLE  VERDENS  KULTUR  I  DEN  NYE  VERDENS 
OMGIVELSER 

Selv  i  de  mindste  detaljer  afslører  Mormons  Bog  sine 
mellemøstlige  rødder.  For  eksempel  minder  det  valutasy- 
stem, som  beskrives  i  Alma  11:3-19,  om  det  gamle  baby- 
loniske økonomiske  system.  Og  efter  Zemnarihahs 
henrettelse  (se  3  Nephi  4:28),  blev  det  træ,  som  han  var 
blevet  hængt  i,  rituelt  fældet,  sådan  som  jødisk  lov 
fordrede.  Den  troskabsed,  som  de  nephitiske  soldater 
aflægger  i  Alma  46:21-22,  er  næsten  identisk  med  de 
soldatereder,  som  oldtidens  israelitiske  og  hittitiske 
krigere  aflagde.  Og  den  stumhedsforbandelse,  som  blev 
nedkaldt  over  Korihor  i  Alma  30:49,  har  slående  paral- 
leller i  oldtiden. 

Kong  Benjamins  klassiske  tale  i  Mosiah  2-5  fylder  12 
sider  i  den  nuværende  engelske  udgave,  hvilket  vil  sige,  at 
Joseph  Smith  må  have  dikteret  denne  lærdomsmæssigt 
mættede  tale  på  omtrent  5000  engelske  ord  i  løbet  af  lidt 
over  en  dag.  Nyere  forskning  har  vist,  at  denne  prædiken 
er  nært  knyttet  til  den  gamle  israelitiske  løvhyttefest  og 
forsoningsdagen,  såvel  som  til  gamle  traktat-  og  pagtsfor- 
muleringer  og  tidlige  mellemøstlige  kroningsceremonier. 
Selv  de  fysiske  rammer  for  talen,  nemlig  at  den  blev  holdt, 
mens  kongen  stod  i  et  tårn  (se  Mosiah  2:7),  er  rituelt 
passende  for  begivenheden.  Men  profeten  Joseph  Smith 

Mormons  Bogs  beretning 
om  Lehis  rejse  på  den 
arabiske  halvø  stemmer 
nøje  overens  med  flere 
geografiske  forhold. 
Ingen  af  det  1 9.  århun- 
dredes lærde,  og  da  slet 
ikke  Joseph  Smith,  kunne 
have  haft  kendskab  til 
disse  detaljer. 


kunne  ikke  have  erfaret  dette  fra  Bibelen  eller  nogen 
anden  bog,  som  var  tilgængelig  for  ham. 

Ligeledes  kunne  han  heller  ikke  have  vidst,  at  det 
gamle  hebraiske  ord  moshia  er  betegnelsen  for  en 
forkæmper  for  retfærdighedens  sag  mod  undertrykkere, 
en  som  er  udvalgt  af  Gud  og  hvis  mission  er  at  udfri  et 
udvalgt  folk  fra  undertrykkelse,  især  ved  ikkevoldelige 
midler.  Udtrykket  findes  ikke  i  den  engelske  King  James- 
udgave af  Bibelen.  Men  netop  en  sådan  ikkevoldelig 
udfrielse  er  et  af  hovedtemaerne  i  Mosiahs  Bog. 


Nogle  har  betvivlet 
Nephis  profeti  om,  at 
Kristus  skulle  fødes  i 
Jerusalems  land,  men 
Dødehavsrullerne  viser, 
at  Betlehem  i  oldtiden 
blev  betragtet  som  en  by 
i  »Jerusalems  land«. 


Tilstedeværelsen  af  to  mænd  ved  navn  Alma  i  Mormons 
Bog  har  fremkaldt  mange  kommentarer.  Kritikerne  har 
bemærket,  at  Alma  er  et  kvindenavn  og  latinsk  i  oprindelse 
snarere  end  hebraisk.  De  har  ret.  Hvis  Joseph  Smith  over- 
hovedet kendte  navnet  Alma  i  begyndelsen  af  det  19. 
århundrede,  så  ville  det  have  været  som  et  kvindenavn. 
Men  dokumenter,  som  for  nylig  er  blevet  fundet,  viser,  at 
Alma  optræder  som  semitisk  mandsnavn  i  oldtidens 
Mellemøsten  -  nøjagtig  som  det  gør  i  Mormons  Bog. 

Alma  7:10  forudsiger,  at  Jesus  »skal  fødes  af  Maria  i 
Jerusalems  land,  som  er  vore  fædres  land«.  Er  det  en  fejl? 
Vi  ved,  at  Jesus  blev  født  i  Betlehem.  Men  nutidige  fund 
gør  det  nu  klart,  at  Betlehem  kunne  betragtes,  og  blev 
det  i  oldtiden,  som  en  by  i  »Jerusalems  land«. 

I  en  tekst  fra  Dødehavsrullerne,  som  for  nylig  er  blevet 
udgivet  -  en  tekst,  der  hævder  at  stamme  fra  Jeremias' 
tid  (og  dermed  også  Lehis)  -  står  der  for  eksempel,  at 
jøderne  i  den  periode  blev  »ført  fangne  bort  fra 
Jerusalems  land«.  Joseph  Smith  kunne  ikke  have  lært 


det  fra  Bibelen,  for  den  anvender  ikke  det  udtryk. 

En  anden  stærk  indikator  af  optegnelsens 
oldtidsoprindelse  findes  i  den  litterære  struktur  eller 
teknik,  som  for  nylig  er  blevet  opdaget  i  bogen,  en 
teknik,  der  kaldes  kiasmer  -  et  retorisk  virkemiddel,  der 
gør  brug  af  parallelle  vendinger,  og  som  var  overset  af 
bibelforskerne,  indtil  flere  årtier  efter  Joseph  Smiths 
død.  Den  samme  litterære  struktur  er  nu  fundet  i  det 
præcolumbianske  Amerika.  Nogle  eksempler  på 
kiasmer  i  Mormons  Bog  fungerer  bedre  på  hebraisk  end 
på  engelsk,  hvilket  er  et  vigtigt  og  enestående  fingerpeg 
om  Mormons  Bogs  originalsprog. 

Der  optræder  mange  sådanne  fingerpeg  i  bogens  sted- 
navne. Jershon  kendetegner  for  eksempel  det  område, 
som  blev  givet  til  Anti-Nephi-Lehis  folk  som  »arveland« 
(Alma  27:22).  På  hebraisk  betyder  Jershon  »et  arveland«. 
Det  kunne  Joseph  Smith  simpelthen  ikke  have  vidst  sidst 
i  1820'erne. 

Lignelsen  om  oliventræet  i  Jakob  5  viser  et  tydeligt 
kendskab  til  olivenavl,  som  overgår  det,  som  Joseph 
Smith,  der  voksede  op  i  det  nordøstlige  USA,  kunne 
have  siddet  inde  med.  Men  det  stemmer  meget  detaljeret 
overens  med  det,  som  vi  kan  læse  i  gamle  skrifter  om 
olivendyrkning.  På  samme  måde  er  der  i  beretningen  om 
den  store  ødelæggelse,  som  findes  i  3  Nephi  kapitel  8, 
mange  paralleller  til  det,  som  den  moderne  videnskab  har 
erfaret  om  naturkatastrofer  og  geologiske  fænomener,  og 
til  historiske  beretninger  om  sådanne  katastrofer.  Men 
Joseph  Smith  så  aldrig  en  vulkan  og  oplevede  aldrig 
noget  større  jordskælv,  og  han  har  næppe  heller  læst 
noget  væsentlig  litteratur  om  emnet. 

Men  det  mesoamerikanske  område  -  især  det  sydlige 
Mexico  og  Guatemala,  hvor  nogle  mener,  at  mange  af 
begivenhederne  i  Mormons  Bog  har  fundet  sted  -  er  et 
område  med  konstant  vulkansk  og  seismisk  aktivitet. 
Den  omhyggelige  forskning,  som  er  foretaget  af  John  L. 
Sorenson  og  andre,  har  underbygget  de  omfattende 
geografiske  data,  som  findes  i  Mormons  Bog.  Denne 
forskning  påpeger  mange  spændende  sammenhænge 
med  det,  som  vi  fortsat  opdager  om  livet  i  oldtidens 
Mesoamerika. 

OPSUMMERING 

Som  sidste  dages  hellige  må  vi  aldrig  tage  Mormons 
Bog  for  givet.  Selve  dens  eksistens  er  forbløffende.  Det, 
at  den  blev  frembragt  af  en  næsten  totalt  uuddannet 
ung  mand,  udgør  en  udfordring  for  hele  verden.  Men 
dens  historiske  fortælling  er  nøgtern  og  realistisk.  Dens 
indhold  er  rigt,  dybsindigt  og  sindrigt  sammensat.  Og 
skønt  bogen  blev  dikteret  i  voldsom  hast,  så  beretter 
den  en  sammenhængende  og  meget  omfattende 
historie,  som  rummer  mange  sted-  og  personnavne  og 
interne  citater. 

De,  som  vælger  at  afvise  Mormons  Bog,  er  nødt  til  at 
ignorere  de  voksende  beviser  på  dens  ægthed.  Og  skønt 
vi  aldrig  vil  kunne  »bevise«,  at  Mormons  Bog  er  sand,  så 
tyder  det  omfattende  materiale  på,  at  den  virkelig  er  det, 
som  den  udgiver  sig  for,  nemlig  en  bog,  som  er  værd  at 
studere  indgående,  overveje  og  bede  om.  Tusinder  af 
timers  forskning  er  gået  til  at  frembringe  den  opblom- 
string i  afhandlinger  om  Mormons  Bog,  som  er  til  velsig- 
nelse for  de  sidste  dages  hellige.  De  kan  ikke  uden  videre 
fejes  til  side. 

Konklusionen  på  sagen  er,  at  megen  moderne  forsk- 
ning støtter  Helligåndens  stærkere  vidnesbyrd  om,  at 
Mormons  Bog  er  sand.  Joseph  Smith,  som  oversatte 
den,  var  det,  som  han  sagde,  at  han  var,  nemlig  Guds 
profet.  Og  han  gjorde  det,  som  han  sagde,  at  han 
gjorde,  nemlig  at  virke  som  det  redskab,  hvorved 
Jesus  Kristus  genoprettede  sin  Kirke.  I  fællesskab 
bekræfter  Mormons  Bog  og  Jesu  Kristi  Kirke  af 

Mormons  Bogs  beretning  om  store  ødelæggelser 
svarer  i  detaljer  til  det,  som  den  moderne 
videnskab  viser  os  med  hensyn  til  katastrofale 
geologiske  fænomener,  såvel  som  til  det,  vi 
kan  læse  i  historiske  skildringer  af 
sådanne  katastrofer.  Men 
Joseph  Smith  havde 
aldrig  set  en  vulkan 
eller  oplevet  et 
større  jordskælv. 


Sidste  Dages  Hellige, 
at    Jesus    er    Kristus, 
verdens    guddommelige 
Frelser,  og  at  han  en  dag 
i  fremtiden  kommer 
tilbage    på   den 
måde,     som    skrif- 
terne forkynder.  □ 

Noter  er  tilgængelige  på  engelsk  fra 
Liahona,  Floor  24,   50  East  North 
Temple   Street,   Salt   Lake   City,    UT 
84150-3223,  USA. 


Velsignelser 
kommer  i 
de  særeste 
indpakninger 


Hvad  jeg  lærte  af  en 
skål  morgengryn 


I  eg  er  sikker  på,  at  alle  mødre  har  ment,  at  deres 
I  liv  kunne  blive  til  alle  tiders  tv-komedie  eller  en 
J  god  katastrofefilm.  Sådan  havde  jeg  det  også  en 
bestemt  morgen. 

Jeg  havde  kogt  varm  havregrød  til  morgenmad,  og  mine 
større  børn  var  gået  i  skole  med  tilfredse  smil  på  læben.  Da 
min  toårige  søn  vågnede,  anbragte  jeg  ham  på  en  stol  ved 
køkkenbordet,  stillede  en  skål  havregrød  foran  ham  og  gik 
ud  af  køkkenet  et  kort  øjeblik.  Katastrofal  bommert. 

Nogle  situationer  er  så  slemme,  at  de  trodser  enhver 
reaktion  -  og  dette  var  en  af  de  situationer.  Da  jeg  vendte 
tilbage,  så  jeg,  at  der  var  havregrød  på  hver  eneste 
kvadratcentimeter  fra  der,  hvor  min  søn  sad,  og  så  langt 
væk,  som  hans  ske  kunne  skyde  grøden.  Jeg  stirrede  i 
målløs  stilhed.  Jeg  måtte  dog  beundre  hans  omhygge- 
lighed. Jeg  var  forbavset  over,  hvor  stor  en  dækningsgrad 
han  havde  opnået  med  sådan  en  lille  skål  grød. 

Mit  blik  gled  hen  til  uret  på  komfuret.  Gennem 
klumper  af  grød  så  jeg  klokkeslættet  og  vågnede  op  til 
dåd.  Jeg  skulle  til  møde  på  mine  børns  skole  om  mindre 
end  en  time.  Skulle  jeg  tage  morgenkåbe  og  tøfler  af, 
skifte  tøj  og  håbe  på,  at  dette  var  et  mareridt,  som  jeg  ville 
vågne  af,  eller  skulle  jeg  se  realiteterne  i  øjnene  og  forsøge 
at  finde  mit  køkken  under  det  tykke,  kuperede  lag? 

Jeg  bestemte  mig  for  at  fjerne  grøden,  mens  det  stadig 
kunne  lade  sig  gøre.  Med  et  tvært  blik  på  min  søn,  der 
stadig  sad  i  sin  høje  stol  med  hår,  som  strittede  af  »grød- 
mousse«,  smøgede  jeg  ærmerne  op  og  gled  hen  mod 
vasken.  Jeg  fandt  en  karklud  frem  og  begyndte  at  gøre 
rent. 

Efter  hvad  der  føltes  som  en  evighed,  kunne  jeg  se,  at 
mit  skrubberi  havde  båret  frugt.  Jeg  kiggede  igen  på  min 
søn  og  blev  klar  over,  at  det  var  det  længste  stykke  tid, 
han  nogensinde  havde  siddet  stille.  Enten  fandt  han 
uendelig  nydelse  i  at  se  mig  pukle,  eller  også  var  ham 
limet  fast  til  stolen  med  størknet  grød. 

Han  sagde  ikke  noget,  men  så  bare  på  mig.  Og  så  fik 


Kara  Hunt     illustreret  af  jerry  thompson 


jeg  øje  på  det  -  noget  jeg  aldrig  havde  set  før:  Anger  i  en 
toårigs  ansigt. 

»Undskyld,  mor.«  De  store  brune  øjne  var  blanke  af 
tårer. 

Hvorfor  skulle  han  også  gøre  det  lige  netop  nu,  hvor  jeg 
var  rolig  nok  til  at  skælde  ham  ud?  Jeg  kastede  et  blik  på 
uret  og  blev  klar  over,  at  jeg  var  gået  glip  af  mit  møde.  Med 
et  fnys  skyllede  jeg  min  klud  og  begyndte  at  vaske  ham. 

Da  jeg  havde  fået  ham  så  ren,  at  man  kunne  røre  ved 
ham,  uden  at  klistre  fast,  løftede  jeg  ham  endelig  op.  Han 
lagde  straks  sine  buttede  arme  om  min  hals  og  puttede  sig 
ind  til  min  bløde  morgenkåbe.  Med  et  suk  satte  jeg  mig 
ned  og  aede  blidt  hans  ryg. 

Mine  tanker  gled  til  en  drømmeverden,  hvor  køkkenet 
strålede  rent,  hvor  få  tallerkener  nogensinde  blev 
beskidte,  hvor  gulvet  sjældent  skulle  fejes,  og  hvor  småka- 
gedåsen kunne  være  fuld  længere  end  bare  et  kvarter  - 
hvor  badeværelser  duftede  som  granskove,  hvor  gæste- 
håndklæder ikke  var  dækket  med  snavsede  fedtpletter,  og 
hvor  badekarret  ikke  var  fyldt  med  actionmænd.  Jeg  fore- 
stillede mig  senge,  der  var  redt,  gulve,  der  var  blottet  for 
rod,  og  vasketøj,  der  forblev  i  kurven,  indtil  det  var 
vaskedag.  Hvor  vidunderligt!  Og  dog  så  trist. 

Ingen  små  arme  om  min  hals  eller  våde  kys  på 
munden.  Ingen  betingelsesløse  kram  trods  min  vrede. 
Ingen  godnathistorier  eller  spændt  forventning,  mens 
karsen  spirede  frem  i  en  plastickop.  Ingen  hjemmelavede 
Mors  Dagskort  eller  tegninger.  Ingen  tandstikholdere  i 
ler,  pakket  ind  i  avispapir  til  jul. 

Det  var  alt,  hvad  der  skulle  til. 

Selv  om  det  er  irriterende  at  have  saftevandspletter  på 
gulvtæppet,  at  skulle  bane  sig  vej  gennem  legetøj  og  snav- 
sede sokker  og  at  fjerne  kruseduller  fra  det  nye  tapet,  så 
indså  jeg,  at  alt  det  var  uden  betydning  i  sammenligning 
med  det  trylleri,  som  mine  børn  bragte  ind  i  mit  liv.  Jeg 
knugede  min  søn  ind  til  mig,  mens  jeg  smilede  og  takkede 
Himlen  for  roderi,  for  det  går  hånd  i  hånd  med  glæde.  □ 

Da  min  far  ændrede  sig  for  alvor, 
ændredes  mine  følelser  for  ham  også. 

Fraser  Aumua,  som  fortalt  til  Laury  Livsey 

FOTO:  IAURY  LIVSEY  OG  LANA  LEISHMAN 

Da  jeg  var  lille,  var  min  mor  den  eneste  i  vores 
familie,  som  var  medlem  af  Jesu  Kristi  Kirke  af 
Sidste  Dages  Hellige.  Hver  søndag  gik  hun 
alene  i  kirke,  fordi  min  far  forlangte,  at  hans  børn  skulle 
komme  i  metodistkirken.  Men  far  gik  slet  ikke  i  kirke. 

Det  ændrede  sig  alt  sammen  i  1989.  Jeg  blev  døbt,  og 
inden  der  var  gået  to  måneder,  blev  min  far  også  døbt. 
Han  blev  senere  min  biskop. 

Det  var  en  stor  omvæltning  for  min  far,  og  jeg  husker 
det  tydeligt.  Nu  vil  jeg  gerne  være  som  han.  Nu  skal  I 
høre  hvorfor. 

Før  min  far  blev  medlem  af  Kirken,  havde  han  alle 
verdens  dårlige  vaner.  Han  drak  hele  tiden.  Jeg  så  min  far 
fuld.  Jeg  så  ham  ryge.  Han  sad  bare  hjemme  og  så 
fjernsyn.  Vi  var  ikke  særlig  lykkelige. 

Det  er  helt  anderledes  nu.  Han  er  meget  rolig.  Og  han 
fortæller  mig,  hvordan  jeg  kan  efterleve  evangeliets 
lærdomme.  Hver  aften,  inden  vi  beder  aftenbøn, 
fortæller  han  os  om  evangeliet  og  dets  betydning. 

Før  i  tiden  ville  vi  også  gerne  bede  aftenbøn,  men  min 
far  ville  ikke  deltage.  Det  interesserede  ham  ikke.  Men 


nu  sørger  han  for,  at  vi  alle  samles  hver  aften  og  takker 
vor  himmelske  Fader. 

Det  har  været  vidunderligt  at  se  de  forandringer,  som 
Kirken  har  betydet  for  min  familie.  Jeg  ved,  at  hvis  min 
far  var  fortsat,  som  han  gjorde  før,  med  at  drikke  og  ryge, 
så  ville  jeg  måske  have  fulgt  hans  eksempel  og  ment,  at 
det  var,  hvad  jeg  skulle  gøre.  Og  han  kunne  ikke  have 
sagt,  at  jeg  skulle  holde  op,  for  han  gjorde  det  jo  selv. 

Men  han  er  medlem  af  Kirken,  og  fordi  han  har  levet 
det  andet  liv,  ved  han,  at  det  ikke  vil  gøre  mig  lykkelig. 

Min  far  påpeger  også,  at  eftersom  jeg  er  den  ældste 
søn,  så  ser  mine  yngre  søskende  op  til  mig.  Han  siger,  at 
de  vil  følge  mig,  og  at  jeg  skal  være  et  godt  eksempel, 
så  de  vil  følge  mig  i  retfærdighed.  Og  det  bestræber  jeg 
mig  på. 

Det  har  været  en  velsignelse  for  mig  at  have  en  far,  der 
ærer  præstedømmet.  Han  taler  altid  med  mig  om  præste- 
dømmet, inden  jeg  skal  holde  tale  eller  velsigne 
nadveren.  Han  minder  mig  om,  at  jeg  er  præstedømme- 
bærer, og  at  jeg  bør  være  taknemlig  for  præstedømmet, 
for  det  er  ikke  alle  mænd,  der  bærer  det. 

Der  er  så  mange  teenagere  her  i  Western  Samoa,  der 
drikker  og  ryger  og  gør  meget,  som  de  ikke  burde.  Min 
fars  eksempel  er  som  en  beskyttelse  for  mig. 

Når  far  fører  an,  er  det  meget  lettere  at  følge  Jesu 
Kristi  lærdomme.  Og  det  er  jeg  taknemlig  for.  □ 

En  af  livets  store  oplevelser  er  at  opdage  den  budskabet  på  den  etikette  som  et  ydmygt  hjerte  har. 
glæde,  som  udspringer  af  uselvisk  tjeneste.  Det  var  karakteristisk  for  drengen  Samuel,  det 
Faktisk  er  det  i  høj  grad  vores  villighed  til  at  tjene  karakteriserede  Jesu  oplevelser ...  Må  denne  etikette 
Gud  og  vore  medmennesker,  der  viser,  at  vi  er  Jesu  for  altid  være  sand  for  hver  eneste  af  os:  >Herre,  her 
Kristi  disciple.  Præsident  Thomas  S.  ^^■|fcfc  er  jeg! <  (se  1  Sam  3:340;  Abraham  3:27)« 
Monson,  der  er  førsterådgiver  i  Det     M      ÆI  ^Hfe,   Ik      (»Etiketter«,  Uahona,  september  2000, 


Første    Præsidentskab,    forklarer: 
»Som    en    gylden    tråd    der    er 
vævet    ind    i    livets    tæppe    er 


Tjeneste  i  »det  små« 

Nancy  R.  Re  de  Cifuentes 

Blandt  indbyggerne  i  Cordoba  i 
Argentina  bor  en  enestående 
mand  ved  navn  Natalio  Virazapia. 
Han  nedstammer  fra  bolivianske  og 
kinesiske  forfædre  og  blev  født  i 
1922.  I  dag  bor  han  alene  i  ydmyge 
kår  og  tjener  til  livets  ophold  ved  at 
dyrke  jorden. 

Bror  Virazapia  betragter  sig  selv 
som  et  redskab  i  Herrens  hænder  til 
at  tjene  sine  nødlidende  brødre  og 
søstre.  Hvor  som  helst  der  er  en  lille 


s.  7).  &  De  følgende  historier 
skildrer  medlemmer,  som  har 
sagt  til  Herren:  »Her  er  jeg.« 


plet,  hvor  der  skal  sås  frø,  ser  man 
hans  ramponerede  cykel.  Selv  er 
han  ude  på  marken  for  at  så  majs 
eller  andre  grøntsager  -  føde,  der  en 
dag  kan  give  mad  til  trængende 
familier.  Skønt  han  ikke  selv  ejer 
nogen  jord,  finder  han  altid  steder, 
hvor  han  kan  så  sine  frø,  og  Herren 
velsigner  ham  med  en  rig  høst.  Ofte 
har  han  bundter  af  sine  gulerødder, 
salat  eller  sølvbeder  med  i  kirke,  så 
han  kan  give  dem  til  andre 
medlemmer. 

SEPTEMBER       2000 
41 


»Jeg  har  kun  lidt,«  siger  han.  »Jeg 
kan  kun  tjene  med  denne  lille  krop, 
der  fører  mig  fra  sted  til  sted.  Takket 
være  Kirken  og  evangeliets 
lærdomme  har  jeg  lært  at  arbejde 
med  mine  hænder  til  gavn  for 
andre.«  Hans  grove,  slidte  hænder 
bærer  spor  af  de  ydmyge  sejre,  han 
har  vundet.  De  afslører  en  varig 
kærlighed  til  hans  Fader  i  himlen, 
landet  og  hans  næste. 

Nogle  mennesker  er  tilfredse  med 
at  kende  til  vor  himmelske  Fader. 
Bror  Virazapia  bruger  sine  gaver  til  at 
herliggøre  ham. 


Hvem  har  brug  for 
min  hjælp? 

Melanie  Price  Wellman 

Da  jeg  gik  på  college,  overværede 
jeg  en  vidunderlig  lektion  i 
Hjælpeforeningen  om  tjeneste. 
Underviseren  sagde:  »Hvis  I  beder 
om,  at  jeres  himmelske  Fader  skal 
åbne  jeres  øjne  for  andres  behov,  så  I 
kan  hjælpe  dem,  vil  han  gøre  det.« 

Den  sætning  har  jeg  aldrig  glemt. 
Jeg  ville  gerne  tjene  andre,  men  jeg 
havde  ikke  tænkt  på  at  bede  min 
himmelske  Fader  om  hjælp.  Så  jeg 
besluttede   at  gøre   et  forsøg.   Den 


næste  morgen  knælede  jeg  ned  og 
bad:  »Himmelske  Fader,  hvis  der  er 
nogen,  som  har  behov  for  min  hjælp 
i  dag,  så  beder  jeg  dig  om  at  vise  mig 
det.«  Jeg  afsluttede  min  bøn  og 
skyndte  mig  hen  til  skolen. 

I  dagens  travlhed  glemte  jeg  min 
bøn.  Hen  på  eftermiddagen  tog  jeg 
hen  til  købmanden.  Mens  jeg  stod  i 
kø  ved  kassen,  lagde  jeg  mærke  til  en 
ældre  kvinde,  som  støttede  sig  til  en 
stok.  Jeg  smilede  til  hende  og  kastede 
et  blik  på  de  varer,  som  hun  købte: 
Hvordan  skal  hun  få  de  varer  båret  ind 
i  sit  hus?  Jeg  skød  tanken  fra  mig, 
betalte  for  mine  varer  og  gik  ud  af 
butikken.  Jeg   lagde  mærke   til,   at 


kvinden  stod  ved  siden  af  sin  bil, 
mens  en  butiksassistent  lagde 
varerne  ned  i  hendes  bagagerum.  Så 
meldte  tanken  sig  igen:  Hvordan  skal 
hun  få  båret  de  varer  ind  i  sit  hus? 

Lidt  fortvivlet  tænkte  jeg:  Men 
hvad  kan  jeg  gøre?  Skal  jeg  følge  hende 
hjem?  Jeg  fik  straks  en  følelse  af,  at 
det  var  det  rette,  så  jeg  gav  efter  og 
kørte  efter  hende  ned  ad  vejen.  Jeg 
blev  ved  med  at  tænke:  Det  er  jo 
forrykt.  Hvorfor  følger  jeg  efter  denne 
kvinde?  Kort  efter  ankom  vi  til 
hendes  boligkarré.  Jeg  løb  hen  til 
hende  og  spurgte:  »Skal  jeg  hjælpe 
Dem  med  varerne?« 

Forbløffet  så  kvinden  på  mig  og 


spurgte,  om  jeg  boede  i  nærheden. 
Jeg  svarede,  at  det  gjorde  jeg  ikke. 
»Arbejder  du  her?«  spurgte  hun. 

Jeg  forklarede,  at  jeg  havde  set 
hende  i  butikken,  og  at  jeg  havde 
været  bekymret  for,  hvordan  hun 
skulle  få  alle  de  varer  båret  op.  I  det 
øjeblik  så  hun  op  på  mig  med  tårer  i 
øjnene  og  sagde:  »Hele  vejen  hjem 
har  jeg  spekuleret  på,  hvordan  jeg 
skulle  få  båret  mine  varer  op.« 

Senere,  da  jeg  kørte  hjem,  var 
mine  øjne  slørede  af  tårer.  Jeg  havde 
oplevet  Helligåndens  vidunderlige 
indflydelse  bevæge  to  mennesker  via 
bønnens  kraft.  Jeg  kom  i  tanker  om 
Alma  17:9:  »...  de  ...  bad  meget 
[om],  at  Herren  ville  skænke  dem  en 
del  af  sin  Ånd  til  at  ledsage  dem  og 
forblive  hos  dem,  så  de  om  muligt 
kunne  blive  et  redskab  i  Guds  hånd.« 


Jeg  er  min  himmelske  Fader 
taknemlig  for  den  særlige  gave, 
Helligånden,  som  ikke  alene 
velsigner  os,  men  også  hjælper  os  til 
at  velsigne  andre. 

Hj  emmeundervisning 
til  det  sidste 

Malcolm  W.  Watson 

Ofte  sætter  vore  kaldelser  i 
Kirken  os  i  situationer,  som  er 
ideelle  til  at  udvikle  vores  kærlighed 
til  andre.  Min  far  havde  samme 
hjemmelærerkreds  og  samme  hjem- 
melærermakker  i  mange  år.  Han  og 
hans  makker  kom  til  oprigtigt  at 
elske  de  familier,  som  de  tjente,  og 
familierne  stolede  på  deres  venskab. 
Det,  der  var  begyndt  som  en  præste- 


dømmepligt,  udviklede  sig  til  et 
kærligt  bånd. 

I  sin  alderdom  var  min  far  slemt 
plaget  af  gigt  og  havde  svært  ved  at 
gå.  Alligevel  mødtes  han  og  hans 
makker,  som  på  det  tidspunkt  havde 
problemer  med  synet  og  ikke 
længere  kunne  køre  bil,  stadig  for  at 
besøge  deres  gamle  venner.  De  to 
makkere  spøgte  med,  at  de 
tilsammen  udgjorde  et  helt 
menneske.  Min  far  kørte  og  foretog 
telefonopringninger;  hans  makker 
hjalp  andre,  når  der  var  brug  for  et 
stærkere  bentøj. 

En  aften  parkerede  de  bilen  foran 
en  søsters  hus,  men  far  kunne  ikke 
stå  ud.  Han  sagde  til  sin  makker: 
»Kan  du  ikke  gå  ind  og  bede  hende 
komme  ud  til  døren,  sa  jeg  kan  vinke 
til  hende?« 

Hans  makker  begav  sig  langsomt 
op  ad  trappen  og  bad  søsteren  om  at 
komme  ud  til  døren  og  vinke  til  min 
far.  Skønt  hun  var  handicappet  og 
havde  svært  ved  at  gå,  sagde  hun: 
»Du  kan  tro  nej.  Nu  har  I  to  besøgt 
mig  i  så  mange  år,  så  denne  gang 
kommer  jeg  ned  til  bilen  og  snakker 
med  jer.« 

De  to  støttede  hinanden  ud  af 
døren  og  ned  ad  trappen  til  bilen  for 
at  snakke  med  min  far.  Far  åbnede 
døren,  og  de  tre  sad  og  snakkede  i 
tusmørket,  indtil  det  var  for  mørkt  til 
at  se  noget. 

Det  var  den  sidste  gang,  min  far 
og  hans  makker  var  ude  som  hjem- 
melærere.  Den  næste  måned  var  far 
død,  og  kort  efter  døde  hans  makker 
og  senere  den  søster. 

Fordi  min  far  viede  sit  liv  til  at 
tjene  andre,  gjorde  sig  til  venner  med 
dem,  respekterede  dem  og  holdt  fast 
ved  dem  til  det  sidste,  var  han  et 
vidunderligt  eksempel  for  mig  på, 
hvordan  man  udvikler  kærlighed 
gennem  trofast  hjemmeundervisning. 

Hvem  er  læreren? 

Aiko  Tokusawa 

To  år  efter  at  jeg  blev  døbt  som 
medlem  af  Kirken,  påtog  jeg 
mig  et  frivilligt  arbejde  med  at 
undervise  svært  handicappede  på  et 
hospital  i  nærheden  af  mit  hjem  i 
Japan.  Der  er  gået  mange  år  siden  da, 
og  jeg  har  spekuleret  på,  hvem,  der 
egentlig  er  læreren  -  mig  eller  mine 
elever?  De  har  lært  mig  tilgivelse, 


taknemlighed,  tålmodighed,  tro  og 
omsorg. 

Jeg  husker  især  en  bestemt  klasse. 
Den  bestod  af  fem  kvinder  og  fire 
mænd.  Gennemsnitsalderen  var 
omkring  30  år.  De  var  næsten  alle 
stumme,  og  de  kunne  ikke  selv  spise 
eller  udføre  andre  basale  opgaver. 
Når  jeg  talte  til  dem,  kommunike- 
rede de  på  deres  egen  måde,  som 
regel  med  en  form  for  kropssprog. 

Skønt  de  var  fysisk  hæmmede, 

arbejdede   de  på  at  udvikle   de 

-  Js„. 
gaver,  som  Gud  havde  givet  dem. 

For  at  hjælpe  dem  til  at  forstå 

deres  personlige  værdi,  læste  jeg  et 

kapitel  fra  Bibelen  for  dem  hver 

dag.  Engang  imellem  tilbragte  jeg 

det  meste  af  tiden  sammen  med 

dem  med  at  belære  dem  om  Gud 

og  vores  rolle  som  hans  børn. 

En  dag  skrev  jeg  dette  vers  fra 
Salmernes  Bog  på  tavlen:  »Det  var 
en   lykke    for   mig,    at   jeg   blev 
ydmyget,   så  jeg  kunne   lære   dine 
love«  (SI  119:71).  Straks  efter  at  jeg 
havde  skrevet  de  ord,  begyndte  en 
28-årig  mand,  der  sad  i  kørestol,  at 
sparke  op  og  ned  med  sit  venstre  ben 
som  anerkendelse  og  vidnesbyrd  om 
det  skriftsted. 

En  anden  elev,  en  30-årig  mand 
med  et  hjerte  så  rent  som  et  barns, 
lærte  mig  meget  om  taknemlighed. 
En  morgen  sent  på  efteråret  fik  han 
lidt  varmt  vand  at  drikke  i  stedet  for 
det  sædvanlige  kolde  vand.  Han  var 
så  glad  for  det  varme  vand,  at  han 
næsten  ikke  talte  om  andet  resten  af 
dagen. 

Jeg  husker  en  kvinde  på  omkring 
30  år,  der  kæmpede  med  at  lære  at 
bruge  et  tekstbehandlingsprogram. 
Hun  satte  sig  som  mål  at  lære  det, 
og  det  tog  hende  et  år.  Hun  havde 
svært  ved  det,  fordi  hun  ikke  rigtig 
kunne  bruge  fingrene  på  venstre 
hånd.  Men  hun  gav  ikke  op.  Da 
hun  havde  lært 

at  anvende  tekstbehandlingspro- 
grammet, satte  hun  sig  som  mål  at 
forbedre  sine  færdigheder. 

På  disse  og  mange  andre  måder 
har  mine  elever  lært  mig,  at  »menne- 
sker ser  på  det,  de  har  for  deres  øjne, 
men  Herren  ser  på  hjertet«  (1  Sam 
16:7).  Når  vi  lærer  af  hinanden  og 
tjener   hinanden, 


lærer  vi  at  elske  hinanden.  Den 
guddommelige  ånd,  som  stråler  ud  af 
mine  elever,  motiverer  mig  til  at 
efterleve  evangeliet  bedre,  at  stræbe 
efter  at  følge  Frelseren  eksempel 
bedre,  ja,  simpelthen  at  være  bedre. 
Jeg  ser  i  dem  en  skønhed,  der  over- 
stiger det  fysiske  og  når  det  guddom- 
melige. □ 

Peter  Arungwa      illustreret  af  sam  lawlor 

I  1993  begyndte  jeg  fem  års  tjenestetid  i  den  nigerianske  hær,  hvor 
jeg  virkede  som  FN- soldat  i  Liberia  og  Sierra  Leone.  Jeg  havde  ladet 
mig  indrullere,  da  jeg  gik  ud  af  skolen  som  16-årig.  Jeg  havde  mange 
oplevelser  i  den  unge  alder,  men  en  af  dem,  som  jeg  altid  vil  huske  - 
den  står  som  et  vendepunkt  i  mit  -  fandt  sted,  mens  jeg  var  i  Liberia. 
Min  befalingsmand,  en  kaptajn,  fandt  ud  af,  at  jeg  var  mormon. 
Han  spurgte  mig:  »Menig  Arungwa,  er  De  mormon?« 
»Ja,  sir,«  svarede  jeg.  »Jeg  er  mormon.« 

Min  straf  blev  at  løbe  fem  gange  rundt  om  lejren,  hvilket  i  alt  var 
små  25  km.  Da  jeg  var  færdig  på  den  hede,  tropiske  dag  og  meldte  mig 
hos  ham,  fortalte  han  mig  i  strenge  vendinger,  at  jeg  var  blevet  straffet, 
fordi  jeg  var  mormon. 

Han  fortalte,  at  han  forstod,  at  Kirkens  medlemmer  tilbad 
Mormon  som  deres  Gud.  Jeg  svarede  lige  så  alvorligt:  »Nej,  sir!« 
»Godnat,  menig,«  bjæffede  han  tilbage.  »Vi  ses  i  morgen.« 
Den  samtale  gjorde  mig  meget  urolig,  for  jeg  vidste  ikke, 
hvad  morgendagen  ville  bringe. 

Til  sidst  blev  jeg  inviteret  hjem  til  ham  og  havde  det  privi- 
legium at  drøfte  Kirken  og  mit  vidnesbyrd  med  ham.  Vi  talte 
om  Adams  overtrædelse,  frafaldet  og  behovet  for  en  genop- 
rettelse. I  min  unge  alder  drøftede  jeg  Frelserens  komme 
med  ham.  Jeg  var  meget  begejstret,  mens  vi  talte  om, 
hvem  Mormon  var  -  han  var  profet,  forkortede  og  var 
en  af  forfatterne  til  en  gammel  optegnelse. 

Jeg  overrakte  min  befalingsmand  et  eksemplar  af 

Mormons  Bog.  Han  var  forbavset  over,  at  jeg  ikke 

var  bange  for  at  fortælle  ham  alt  det.  Han  sagde,  at 

jeg  var  den  eneste  i  den  nigerianske  hær,  som  han 

havde  hørt  forkynde  om  Jesus  Kristus.  Han 

spurgte  mig,  om  det  var  fordi  jeg  yar  mormon. 

Jeg  svarede  ja. 

Et  år  senere  blev  samme  befalingsmand,  der  på  det 
tidspunkt  var  major,  døbt  som  medlem  af  Jesu  Kristi 
Kirke  af  Sidste 


» 


Dages     Hellige. 

Jeg   oplevede   den 

inderlige  glæde  ved  at  hjælpe  nogen 

til  at  opnå  et  vidnesbyrd.  Jeg  følte 

glæden  ved  at  føre  »een  sjæl«  (L&P 

18:15)  ind  i  folden. 

Den  begivenhed  var  en  stor  inspira- 
tion for  mig,  og  da  min  militærtjeneste  var 
forbi,  fulgte  jeg  vores  profets  kald  og  tjente 
som  fuldtidsmissionær.  Jeg  modtog  kaldet  i 
april    1998   og   tjente   med   stor  begejstring   i 
Enugumissionen  i  Nigeria. 

Jeg  takker  min  himmelske  Fader  for  hans  beskyttelse  og 
vejledning  gennem  den  tid,  hvor  jeg  tjente  i  militæret.  Han 
velsignede  mig,  så  jeg  kunne  bevare  troen.  Der  var  mange 
fristelser  til  at  følge  verdens  veje,  men  jeg  var  besluttet  på  at  være 
en  lydig  søn  af  min  himmelske  Fader.  Jeg  er  ubeskriveligt 
taknemlig  for  at  have  virket  i  Herrens  vingård  og  hjulpet  andre 
til  at  opleve  den  glæde,  som  jeg  har,  og  jeg  håber  at  have  vundet 
den  evige  belønning,  som  han  har  lovet  sine  trofaste  tjenere.  Jeg 
ved,  at  der  ikke  findes  nogen  større  tjenestegerning  på  denne  jord, 
end  det  at  virke  som  missionær.  Det  er  min  beslutning  at  arbejde 
på  at  berede  vejen  for  vor  Herres  og  Frelsers,  Jesu  Kristi  andet 
komme.  D  .  * 

Sådan  anvender  du 
Liahona  september  2000 


Leder  du  efter  en  historie  eller  et  citat  til  en  tale,  en  familieaftenlek- 
tion  eller  en  åndelig  tanke  til  seminar?  Det  kan  være,  at  du  kan 
finde  nogle  gode  ideer  i  dette  nummer  af  Liahona.  (Numrene  ude  i 
siden  henviser  til  sidenumrene  i  dette  hæfte.  L  står  for  Lille  Liahona. 
Et  indeks  over  hele  året  følger  med  hvert  decembernummer). 


■  »Bed  for  dine  fjender«,  side  8:  Tænk  på  en  eller  anden,  som  har  såret 
dig.  Hvordan  kan  du  blive  velsignet  ved  at  bede  for  vedkommende? 
Hvordan  bliver  han  eller  hun  velsignet? 

■  »Medlemmer  er  nøglen«,  side  12:  Drøft  måder,  hvorpå  du  kan  føre 
en  bestemt  familie  fra  dit  ward  eller  din  gren  ind  i  fællesskabet. 

■  »Onkel  Jacks  vigtigste  hjælpemiddel«,  side  L6:  Du  kan  eventuelt 
fortælle  familien  om  en  oplevelse,  hvor  en  bøn  blev 
besvaret. 

■  »Lige  til  tiden«,  side  LI 6:  Hvilke  opgaver 
kan  medlemmer  af  din  familie  tildeles  for  at 
fremme  enigheden  i  familien. 


EMNER  I  DETTE  NUMMER 

Besøgslærerinder 25 

Bøn 8,  L2,  L6,  L8,  L16 

De  ti  bud 11 

Den  verdensomspændende  Kirke L4 

Dømmesyge 2 

Eksempel 11,38 

Familieaften 48,  LI  6 

Familieforhold 36,  38,  L16 

Faste L2 

Fællesskab 12,  22 

Genoprettelse .....28 

Handicap 2,  40 

Helliggørelse... 26 

Helligånden 25,  L6 

Hjemmeundervisning 7,  40 

Hjælpeforeningen .Kirkenyt 

Historier  fra  Det  Nye 

Testamente L13,  L14 

Jesus  Kristus 11,  26,  L13,  L14 

Kærlighed 36 

Lederskab 12 

Missionering 8,  12,  46 

Modgang .24,46 

Mormons  Bog 28 

Omvendelse .......8,  38 

Personlig  vækst........ 24 

Primary L2,  Kirkenyt 

Studium  af  skriften L10 

Søndagsskolen Kirkenyt 

Tilgivelse 8 

Tjeneste 2,  11,  40,  L10 

Unge  Piger Kirkenyt 


FEEDBACK 
Vi  opfordrer  jer  til  at  sende  feedback,  forslag  og  artikler  til  Liahona,  Floor  24,  50  East 
North  Temple  Street,  Salt  Lake  City,  UT  84150-3223,  USA;  eller  send  en  e-mail  til 
CUR-Liahona-IMag@ldschurch.org.  Husk  at  vedlægge  dit  fulde  navn,  adresse,  telefon- 
nummer og  ward  eller  gren  og  stav. 

Anti-Nephi-Lehis  folk  begraver  deres  sværd,  af  Del  Parson 

»Og  da  kongen  var  færdig  med  denne  tale  og  hele  folket  var  samlet,  tog  de  deres  sværd  og  alle  de  våben, 
der  brugtes  til  udgydelse  af  menneskers  blod  og  gravede  dem  dybt  ned  i  jorden«  (Alma  24:1  7). 


yfast forskning 
beviser  ikke,  at  Mormons  Bog  er 
sand.  Men  det  viser  den  oprigtigt 
søgende,  at  bogen  er  værd  at  yde  en 
ihærdig  indsats  for  finde  ud  af,  at  den  er 
præcis  det,  som  den  udgiver  sig  for, 
nemlig  Endnu  et  vidne  om  Jesus  Kristus. 
Se  »Omfattende  beviser,  der  støtter 
Mormons  Bog«,  side  28. 

